ΑΠΟΦΑΣΕΙΣ
Αριθμ. απόφ. 248/8/25.1.2024
Τροποποίηση του Κανονισμού Λειτουργίας του
Προγράμματος Μεταπτυχιακών Σπουδών με
τίτλο «Διοίκηση Αθλητικών Οργανισμών και
Επιχειρήσεων» του Τμήματος Οργάνωσης και
Διαχείρισης Αθλητισμού του Πανεπιστημίου
Πελοποννήσου, σύμφωνα με τις διατάξεις του
ν. 4957/2022 (Α’ 141).
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ
ΠΕΛΟΠΟΝΝΗΣΟΥ
Έχοντας υπόψη:
1. Τις διατάξεις ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας,
της λειτουργικότητας και της σύνδεσης των Α.Ε.Ι. με την
κοινωνία και λοιπές διατάξεις» (Α’ 141) και ιδίως τα άρθρα
3,16,63, 79 έως 89 και 455.
2. Τις διατάξεις του ν. 4610/2019 «Συνέργειες Πανεπιστημίων και Τ.Ε.Ι., πρόσβαση στην τριτοβάθμια εκπαί-
δευση, πειραματικά σχολεία, Γενικά Αρχεία του Κράτους
και λοιπές διατάξεις» (Α’ 70) και ειδικότερα τα άρθρα 45,
46, 48, 55, 67 και 70.
3. Τις διατάξεις του ν. 4386/2016 «Ρυθμίσεις για την
έρευνα και άλλες διατάξεις» (Α’  83).
4. Τις διατάξεις του ν. 3374/2005 «Διασφάλιση της ποιότητας στην ανώτατη εκπαίδευση. Σύστημα μεταφοράς
και συσσώρευσης πιστωτικών μονάδων - Παράρτημα
διπλώματος» (Α’  189).
5. Τις διατάξεις του άρθρου 90 του Κώδικα Νομοθεσίας για την Κυβέρνηση και τα κυβερνητικά όργανα
(π.δ. 63/2005, Α’ 98), σε συνδυασμό με την περ. 22 του
άρθρου 119 του ν. 4622/2019 (Α’ 133).
6. Την υπό στοιχεία 108990/Ζ1/08-09-2022 απόφαση
του Υφυπουργού Παιδείας και Θρησκευμάτων «Ρύθμιση
των Θεμάτων σχετικά με τη διαδικασία δωρεάν φοίτησης σε Πρόγραμμα Μεταπτυχιακών Σπουδών με τέλη
φοίτησης» (Β’  4899).
7. Την υπό στοιχεία 135557/Ζ1/01-11-2022 εγκύκλιο
του Υπουργείου Παιδείας και Θρησκευμάτων «Εφαρμογή των διατάξεων του ν. 4957/2022 “Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις” για την οργάνωση και
λειτουργία προγραμμάτων μεταπτυχιακών σπουδών με
λοιπά θέματα» (ΑΔΑ: 6ΧΨΖ46ΜΤΛΗ-ΤΧΔ).
8. Την υπό στοιχεία 18137/Ζ1/16-02-2023 κοινή υπουργική απόφαση «Καθορισμός των προϋποθέσεων και της
διαδικασίας οργάνωσης Προγραμμάτων Μεταπτυχιακών
Σπουδών με μεθόδους εξ αποστάσεως Εκπαίδευσης στα
Ανώτατα Εκπαιδευτικά Ιδρύματα (Α.Ε.Ι.)» (Β’ 1079).
9. Την υπ’ αρ. 9780/01-12-2022 (Υ.Ο.Δ.Δ. 1175) διαπιστωτική πράξη με την οποία διαπιστώθηκε η εκλογή του
Αθανάσιου Κατσή, Καθηγητή του Τμήματος Κοινωνικής
και Εκπαιδευτικής Πολιτικής, ως Πρύτανη του Πανεπιστημίου Πελοποννήσου, με πλήρη θητεία, από την έκ-
δοση της διαπιστωτικής πράξης.
10. Την υπ’ αρ. 620/26-01-2023 (Β’  500) απόφαση του
Πρύτανη του Πανεπιστημίου Πελοποννήσου περί μεταβίβασης αρμοδιοτήτων στους Αντιπρυτάνεις, σύμφωνα
με τις διατάξεις του άρθρου 12 του ν. 4957/2022 (Α’ 141).
11. Την υπ’ αρ. 238/12/06-07-2023 (Β’ 5227) απόφαση
της Συγκλήτου, που αφορά στην έγκριση Κανονισμού για
τα προγράμματα δεύτερου και τρίτου κύκλου Σπουδών
του Πανεπιστημίου Πελοποννήσου.
12. Την υπ’ αρ. 8/30-04-2018 απόφαση της 126ης συνεδρίασης της Συγκλήτου (Β’ 3123), που αφορά στην
επανίδρυση του Προγράμματος Μεταπτυχιακών Σπουδών με τίτλο «Διοίκηση Αθλητικών Οργανισμών και Επι-
χειρήσεων» του Τμήματος Οργάνωσης και Διαχείρισης
Αθλητισμού του Πανεπιστημίου Πελοποννήσου.
13. Την υπ’ αρ. 219/15/14-07-2022 (Β’ 4488) απόφαση
της Συγκλήτου που αφορά στην έγκριση του Κανονισμού Λειτουργίας του Προγράμματος Μεταπτυχιακών
Σπουδών με τίτλο «Διοίκηση Αθλητικών Οργανισμών
και Επιχειρήσεων» του Τμήματος Οργάνωσης και Διαχείρισης Αθλητισμού του Πανεπιστημίου Πελοποννήσου.
14. Το απόσπασμα πρακτικών της Συνέλευσης του Τμήματος Οργάνωσης και Διαχείρισης Αθλητισμού του Πανε-
πιστημίου Πελοποννήσου (συνεδρία 177η/16-10-2023).
15. Την υπ’ αρ. 16/29-12-2023 (8η συνεδρίαση) θετική
εισήγηση της Επιτροπής Μεταπτυχιακών Σπουδών του
Πανεπιστημίου Πελοποννήσου.
16. Τη διεξαχθείσα συζήτηση κατά την 248η συνεδρίαση της Συγκλήτου (25-1-2024).
17. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του κρατικού
προϋπολογισμού, αποφασίζει:
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
7 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1513
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1513/07.03.2024
Την τροποποίηση του Κανονισμού Λειτουργίας του
Προγράμματος Μεταπτυχιακών Σπουδών με τίτλο «Διοίκηση Αθλητικών Οργανισμών και Επιχειρήσεων» του
Τμήματος Οργάνωσης και Διαχείρισης Αθλητισμού του
Πανεπιστημίου Πελοποννήσου σύμφωνα με τις διατάξεις
του ν. 4957/2022 (Α’ 141), ως ακολούθως:
Άρθρο 1
Γενικές Αρχές
Ο δεύτερος κύκλος σπουδών συνίσταται στην παρακολούθηση Προγράμματος Μεταπτυχιακών Σπουδών
(Π.Μ.Σ.) με ελάχιστο αριθμό εξήντα (60) πιστωτικών
μονάδων (ECTS) και ελάχιστη διάρκεια δύο (2) ακαδημαϊκών εξαμήνων, η επιτυχής ολοκλήρωση των οποίων
οδηγεί στο επίπεδο επτά (7) του Εθνικού και Ευρωπαϊκού Πλαισίου Προσόντων, σύμφωνα με το άρθρο 47
του ν. 4763/2020.
Στον παρόντα Κανονισμό παρουσιάζονται η δομή και
οι κανόνες λειτουργίας του Προγράμματος Μεταπτυχιακών Σπουδών (Π.Μ.Σ) με τίτλο «Διοίκηση Αθλητικών
Οργανισμών και Επιχειρήσεων» του Τμήματος Οργάνωσης και Διαχείρισης Αθλητισμού του Πανεπιστημίου
Πελοποννήσου (ΠΑ.ΠΕΛ.), το οποίο απονέμει Δίπλωμα
Μεταπτυχιακών Σπουδών (Δ.Μ.Σ.) στη Διοίκηση Αθλητικών Οργανισμών και Επιχειρήσεων (MSc in Sport
Management).
Οι διατάξεις του παρόντος Κανονισμού, όπως αυτές
αναλύονται στα επόμενα άρθρα, εξειδικεύουν και συμπληρώνουν το νομοθετικό πλαίσιο που διέπει τις μετα-
πτυχιακές σπουδές, και συγκεκριμένα τις διατάξεις του
ν. 4957/2022 (Α’ 141), όπως τροποποιήθηκαν και ισχύουν, ενώ ρυθμίζουν με ενιαίο τρόπο θέματα λειτουργίας
του Π.Μ.Σ., τα οποία δεν ρυθμίζονται από την κείμενη
νομοθεσία, αλλά είτε παρέχονται γι’ αυτά σχετικές εξουσιοδοτήσεις από τον νόμο, είτε ρυθμίζονται με αποφά-
σεις των αρμοδίων οργάνων του Π.Μ.Σ. Ο Κανονισμός
Μεταπτυχιακών Σπουδών δύναται να τροποποιηθεί, με
πρόταση της Συντονιστικής Επιτροπής του Π.Μ.Σ. και
απόφαση της Συνέλευσης του Τμήματος και της Συγκλήτου του Ιδρύματος. Ο παρών Κανονισμός αναρτάται στην
ιστοσελίδα του Τμήματος και του Π.Μ.Σ.
Άρθρο 2
Αντικείμενο - Σκοπός Μαθησιακά αποτελέσματα του Π.Μ.Σ.
Το Πρόγραμμα Μεταπτυχιακών Σπουδών με τίτλο
«Διοίκηση Αθλητικών Οργανισμών και Επιχειρήσεων»
περιλαμβάνεται στο πολυετές αναπτυξιακό σχέδιο του
Τμήματος Οργάνωσης και Διαχείρισης Αθλητισμού και
εντάσσεται στον στρατηγικό σχεδιασμό του Πανεπιστημίου Πελοποννήσου.
Το Π.Μ.Σ. παρέχει σε όλους τους φοιτητές του υψηλό
επίπεδο σπουδών και προσαρμόζει το πρόγραμμα σπουδών του και τις μεθόδους έρευνας και διδασκαλίας στις
σύγχρονες εξελίξεις της επιστήμης και της τεχνολογίας.
Η φυσιογνωμία του Προγράμματος έχει διαμορφωθεί
τόσο από τις γενικές προδιαγραφές των αντίστοιχων
προγραμμάτων Ελληνικών και ξένων πανεπιστημίων,
όσο και από το περιεχόμενο λειτουργίας και τις σύγχρονες ανάγκες και προκλήσεις της διοίκησης αθλητισμού
σε εθνικό και διεθνές επίπεδο.
Στόχοι και Μαθησιακά Αποτελέσματα του Προγράμματος:
Ειδικότερα, οι στόχοι του Π.Μ.Σ. εντάσσονται αρμονικά
στην στοχοθεσία του Ιδρύματος και αναλυτικά είναι οι
εξής:
- Η προαγωγή της γνώσης και της επιστήμης της διοίκησης αθλητικών οργανισμών και επιχειρήσεων και
η κατανόηση της συμβολής τους στη βελτίωση της οργάνωσης και αποτελεσματικότητας του αθλητισμού σε
εθνικό και διεθνές επίπεδο.
- Η ανάπτυξη της έρευνας στην διοίκηση αθλητικών
οργανισμών και επιχειρήσεων και συναφών με τον αθλητισμό επιστημών και κλάδων όπως ο πολιτισμός, η εκ-
παίδευση, η υγεία, ο τουρισμός, η τοπική αυτοδιοίκηση,
και η ψυχαγωγία.
- Η κατάρτιση εξειδικευμένων επιστημόνων, ικανών
να καλύπτουν με επάρκεια τις ανάγκες των αθλητικών
οργανισμών και επιχειρήσεων και να προωθούν την ανάπτυξη του αθλητισμού σε εθνικό και διεθνές επίπεδο.
- Η κάλυψη των εκπαιδευτικών και ερευνητικών αναγκών σε μεταπτυχιακό επίπεδο για εκπαιδευμένα διοικη-
τικά στελέχη αθλητικών οργανισμών και επιχειρήσεων
και η στενή σύνδεση με τις πραγματικές και αναπτυξιακές ανάγκες των ελληνικών αθλητικών οργανισμών και
επιχειρήσεων, της οικονομίας και της κοινωνίας γενικότερα.
- Η διεύρυνση συνεργασιών με εκπαιδευτικά και ερευνητικά ιδρύματα της ημεδαπής και της αλλοδαπής και
η υψηλού επιπέδου εξειδίκευση των αποφοίτων στα
γνωστικά αντικείμενα του πρώτου κύκλου σπουδών
των Τμημάτων του ΠΑΠΕΛ.
Τα μαθησιακά αποτελέσματα, συνδέονται με τον σκοπό και τους στόχους του Π.Μ.Σ. και διαμορφώνονται
βάσει των ακαδημαϊκών και/ή επαγγελματικών απαιτήσεων, των αναγκών της κοινωνίας/οικονομίας και των
αναγκών της αγοράς εργασίας.
Ικανότητες-Δεξιότητες:
Μετά την επιτυχή ολοκλήρωση των σπουδών τους
οι απόφοιτοι του Π.Μ.Σ. αναμένεται να είναι ικανοί να:
- Ηγούνται καινοτομικών πρωτοβουλιών και να αναπτύσσουν στρατηγικά σχέδια και δράσεις.
- Διαχειρίζονται ορθολογικά πόρους και διαδικασίες
του οργανισμού.
- Διοικούν αποτελεσματικά το ανθρώπινο δυναμικό.
- Διοικούν αποτελεσματικά με τις καθιερωμένες αξίες
και αρχές της αποτελεσματικότητας, ποιότητας, διαφάνειας και ηθικής.
Γενικές Ικανότητες:
- Επικοινωνούν αποτελεσματικά.
- Διαθέτουν κριτική σκέψη.
- Ενθαρρύνουν και να προωθούν την καινοτομία και
την δημιουργική σκέψη.
- Μπορούν να εργάζονται αποτελεσματικά σε ομάδες
και να διαθέτουν ομαδικό πνεύμα συνεργασίας.
- Διαχειρίζονται αποτελεσματικά το χρόνο.
- Αναπτύσσουν στόχους τόσο μακρόχρονους όσο και
βραχυπρόθεσμους.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1513/07.03.2024
- Εργάζονται σε εθνικό και παγκόσμιο περιβάλλον.
- Αναγνωρίζουν και να κατανοούν την διαφορετικότητα.
Άρθρο 3
Αρμόδια Όργανα/Επιτροπές του Π.Μ.Σ.
Το Π.Μ.Σ. λειτουργεί με τα διοικητικά όργανα που προβλέπει η ισχύουσα νομοθεσία και τις υπουργικές αποφάσεις
που έχουν δημοσιευθεί στην Εφημερίδα της Κυβερνήσεως
σχετικά με την έγκριση και λειτουργία του συγκεκριμένου
μεταπτυχιακού προγράμματος. Αρμόδια όργανα/επιτροπές για την οργάνωση και λειτουργία του Π.Μ.Σ. είναι:
1) η Σύγκλητος του Ιδρύματος
2) η Επιτροπή Μεταπτυχιακών Σπουδών (E.M.Σ) του
Ιδρύματος
3) η Συνέλευση του Τμήματος
4) ο Διευθυντής του Π.Μ.Σ.
5) η Συντονιστική Επιτροπή (Σ.Ε.)
6) η Επιτροπή Αξιολόγησης/Επιλογής Υποψηφίων Μεταπτυχιακών Φοιτητών/τριων
3.1 Σύγκλητος
Η Σύγκλητος του Πανεπιστημίου Πελοποννήσου είναι
το αρμόδιο όργανο για θέματα ακαδημαϊκού, διοικητικού, οργανωτικού και οικονομικού χαρακτήρα των
Π.Μ.Σ. και έχει τις ακόλουθες αρμοδιότητες που αφορούν στα Π.Μ.Σ.:
1) συγκροτεί την Επιτροπή Μεταπτυχιακών Σπουδών
του Ιδρύματος,
2) εγκρίνει την ίδρυση του Προγράμματος Μεταπτυχιακών Σπουδών (Π.Μ.Σ.) ή την τροποποίηση της από-
φασης ίδρυσης του Π.Μ.Σ.,
3) εγκρίνει την παράταση της χρονικής διάρκειας της
λειτουργίας του Π.Μ.Σ.,
4) συγκροτεί την Επιτροπή Προγράμματος Σπουδών,
(σε περίπτωση διατμηματικών, ή διιδρυματικών ή κοινών
Π.Μ.Σ.),
5) αποφασίζει την κατάργηση των Π.Μ.Σ. που προσφέρονται από το Πανεπιστήμιο Πελοποννήσου,
6) ασκεί όσες αρμοδιότητες σχετικά με τα Π.Μ.Σ, δεν
ανατίθενται ειδικώς από το νόμο ή τον παρόντα κανονισμό σε άλλα όργανα.
3.2 Επιτροπή Μεταπτυχιακών Σπουδών (Ε.Μ.Σ.)
Η Επιτροπή Μεταπτυχιακών Σπουδών (Ε.Μ.Σ) συγκροτείται με απόφαση της Συγκλήτου κατόπιν πρότασης των
Κοσμητειών των Σχολών του Ιδρύματος.
Η Επιτροπή αποτελείται από ένα (1) μέλος Διδακτικού Ερευνητικού Προσωπικού (Δ.Ε.Π.) από κάθε Σχολή
του Πανεπιστημίου Πελοποννήσου, ένα (1) μέλος που
προέρχεται από τις κατηγορίες μελών Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού
Προσωπικού (Ε.ΔΙ.Π.), και Ειδικού Τεχνικού Εργαστηριακού Προσωπικού (Ε.Τ.Ε.Π.) του Πανεπιστημίου Πελο-
ποννήσου και τον Αντιπρύτανη, που είναι αρμόδιος για
ακαδημαϊκά θέματα, ως Πρόεδρο. Τα μέλη της Επιτροπής έχουν εμπειρία στην οργάνωση και συμμετοχή σε
προγράμματα σπουδών δεύτερου κύκλου σπουδών. Η
θητεία της Επιτροπής είναι δύο (2) ακαδημαϊκά έτη. Η
Ε.Μ.Σ. έχει τις αρμοδιότητες που προβλέπονται στην
παρ. 2 του άρθρου 79 του ν. 4957/2022 (Α’ 141).
3.3 Συνέλευση του Τμήματος
Η Συνέλευση του Τμήματος είναι αρμόδια για την οργάνωση, διοίκηση και διαχείριση του Π.Μ.Σ. και ιδίως:
α) εισηγείται στη Σύγκλητο διά της Επιτροπής Μεταπτυχιακών Σπουδών
- την αναγκαιότητα ίδρυσης/τροποποίησης της απόφασης ίδρυσης του Π.Μ.Σ., καθώς και την παράταση της
διάρκειας του Π.Μ.Σ,
- τον Κανονισμό Λειτουργίας του Π.Μ.Σ. καθώς και όσα
θέματα αναφέρονται στις περ. (α) έως (ιστ) της παρ. 3 και
στην 4 του άρθρου 80 του ν. 4957/2022 (Α’ 141).
β) συγκροτεί Επιτροπές για την αξιολόγηση των αιτήσεων των υποψήφιων μεταπτυχιακών φοιτητών και
εγκρίνει την εγγραφή αυτών στο Π.Μ.Σ.,
γ) αναθέτει το διδακτικό έργο στους διδάσκοντες του
Π.Μ.Σ.
δ) συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία,
ε) διαπιστώνει την επιτυχή ολοκλήρωση της φοίτησης,
προκειμένου να απονεμηθεί ο τίτλος του Π.Μ.Σ.,
στ) εγκρίνει τον απολογισμό του Π.Μ.Σ., κατόπιν εισήγησης της Συντονιστικής Επιτροπής (Σ.Ε.),
ζ) δύναται να αναθέτει επικουρικό διδακτικό έργο στο
πλαίσιο μαθημάτων του Π.Μ.Σ. στους υποψήφιους διδάκτορες του Τμήματος, υπό την επίβλεψη διδάσκοντος
του Π.Μ.Σ.,
η) εγκρίνει την πρόσκληση Επισκεπτών Καθηγητών
για την κάλυψη διδακτικών αναγκών του Π.Μ.Σ., ύστερα
από εισήγηση της Συντονιστικής Επιτροπής
θ) ασκεί κάθε άλλη αρμοδιότητα που προβλέπεται από
τις διατάξεις του ν. 4957/2022 (Α’ 141).
Με απόφαση της Συνέλευσης του Τμήματος οι αρμοδιότητες των περ. β) και δ) δύναται να μεταβιβάζονται
στη Σ.Ε. του Π.Μ.Σ.
3.4 Συντονιστική Επιτροπή
Η Συντονιστική Επιτροπή (Σ.Ε.) αποτελείται από τον
Διευθυντή του Π.Μ.Σ. και τέσσερα (4) μέλη Δ.Ε.Π του
Τμήματος, που έχουν συναφές γνωστικό αντικείμενο
με αυτό του Π.Μ.Σ. και αναλαμβάνουν διδακτικό έργο
στο Π.Μ.Σ.. Η θητεία της Σ.Ε. είναι διετής, παράλληλη με
αυτή του Διευθυντή. Τα μέλη της Σ.Ε. καθορίζονται με
απόφαση της Συνέλευσης του Τμήματος.
Στη Σ.Ε. δύναται να συμμετέχουν Ομότιμοι Καθηγητές
του Τμήματος ή των συνεργαζόμενων Τμημάτων, εφόσον παρέχουν διδακτικό έργο στο Π.Μ.Σ..
Η Σ.Ε. είναι αρμόδια για την παρακολούθηση και τον
συντονισμό της λειτουργίας του προγράμματος και ιδίως:
α) καταρτίζει τον αρχικό ετήσιο προϋπολογισμό του
Π.Μ.Σ. και τις τροποποιήσεις του, εφόσον το Π.Μ.Σ. διαθέτει πόρους σύμφωνα με το άρθρο 84 του ν. 4957/2022
και εισηγείται την έγκρισή του προς την Επιτροπή Ερευνών του Ε.Λ.Κ.Ε.,
β) καταρτίζει τον απολογισμό του προγράμματος και εισηγείται την έγκρισή του προς τη Συνέλευση του Τμήματος,
γ) εγκρίνει τη διενέργεια δαπανών του Π.Μ.Σ.,
δ) εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του Π.Μ.Σ. και τον Κανονισμό μεταπτυχιακών σπουδών,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1513/07.03.2024
ε) εισηγείται προς τη Συνέλευση του Τμήματος την
κατανομή του διδακτικού έργου, καθώς και την ανάθεση διδακτικού έργου στις κατηγορίες διδασκόντων του
άρθρου 83, του ν. 4957/2022,
στ) εισηγείται προς τη Συνέλευση του Τμήματος την
πρόσκληση Επισκεπτών Καθηγητών για την κάλυψη διδακτικών αναγκών του Π.Μ.Σ.,
ζ) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση του Τμήματος,
η) εισηγείται προς τη Συνέλευση του Τμήματος την
ανακατανομή των μαθημάτων μεταξύ των ακαδημαϊκών εξαμήνων, καθώς και θέματα που σχετίζονται με
την ποιοτική αναβάθμιση του προγράμματος σπουδών.
3.5 Διευθυντής/ντρια του Π.Μ.Σ.
Ο/Η Διευθυντής/ντρια του Π.Μ.Σ. προέρχεται από τα
μέλη Δ.Ε.Π. του Τμήματος κατά προτεραιότητα βαθμίδας
Καθηγητή ή Αναπληρωτή Καθηγητή, του ίδιου ή συναφούς
αντικειμένου με το γνωστικό αντικείμενο του Π.Μ.Σ. και
ορίζεται με απόφαση της Συνέλευσης του Τμήματος για
διετή θητεία, με δυνατότητα ανανέωσης χωρίς περιορισμό.
Ο/Η Διευθυντής/ντρια του Π.Μ.Σ. έχει τις ακόλουθες
αρμοδιότητες:
α) προεδρεύει της Σ.Ε., συντάσσει την ημερήσια διάταξη και συγκαλεί τις συνεδριάσεις της,
β) εισηγείται τα θέματα που αφορούν στην οργάνωση
και λειτουργία του Π.Μ.Σ. προς τη Συνέλευση του Τμήματος, σε περίπτωση μονοτμηματικού Π.Μ.Σ.
γ) εισηγείται προς τη Σ.Ε. και τα λοιπά όργανα του
Π.Μ.Σ. και του Α.Ε.Ι. θέματα σχετικά με την αποτελεσματική λειτουργία του Π.Μ.Σ.,
δ) είναι Επιστημονικός Υπεύθυνος του προγράμματος
σύμφωνα με το άρθρο 234, του ν. 4957/2022 και ασκεί
τις αντίστοιχες αρμοδιότητες,
ε) παρακολουθεί (i) την υλοποίηση των αποφάσεων των
οργάνων του Π.Μ.Σ., (ii) την τήρηση και εφαρμογή των
διατάξεων του Εσωτερικού Κανονισμού μεταπτυχιακών
και διδακτορικών προγραμμάτων σπουδών και των διατάξεων του Κανονισμού λειτουργίας του Π.Μ.Σ., καθώς
και (iii) την εκτέλεση του προϋπολογισμού του Π.Μ.Σ.,
στ) ασκεί οποιαδήποτε άλλη αρμοδιότητα, η οποία
ορίζεται στην απόφαση ίδρυσης του Π.Μ.Σ.
Ο Διευθυντής του Π.Μ.Σ. καθώς και τα μέλη της Σ.Ε. και
της Επιτροπής Προγράμματος Σπουδών δεν δικαιούνται
αμοιβής ή οιασδήποτε αποζημίωσης για την εκτέλεση
των αρμοδιοτήτων που τους ανατίθενται και σχετίζεται
με την εκτέλεση καθηκόντων τους.
3.6 Επιτροπή Αξιολόγησης/Επιλογής υποψηφίων μεταπτυχιακών φοιτητών/τριών
Η Επιτροπή Αξιολόγησης/Επιλογής Υποψηφίων Μεταπτυχιακών Φοιτητών και Φοιτητριών αποτελείται από
τουλάχιστον τρία μέλη Δ.Ε.Π. του Τμήματος και ορίζεται
με απόφαση της Συνέλευσης του Τμήματος.
Η Επιτροπή είναι υπεύθυνη για:
- Την αξιολόγηση όλων των υποβληθέντων δικαιολογητικών, σύμφωνα με την κείμενη νομοθεσία και τα
κριτήρια που αναφέρονται στο άρθρο 7.3 του παρόντος
Κανονισμού. (Ο έλεγχος της πληρότητας των δικαιολογητικών διενεργείται από τη Γραμματεία του Π.Μ.Σ.).
- Τον έλεγχο της γλωσσικής επάρκειας.
- Τη διενέργεια προσωπικών συνεντεύξεων.
- Την κατάρτιση τελικού πίνακα επιλογής, επιτυχόντων,
επιλαχόντων και απορριπτέων υποψηφίων μετά την εξέταση τυχόν ενστάσεων.
Η τελική κατάταξη των Υποψηφίων με βάση τη λίστα
κριτηρίων του προγράμματος και η πρόταση επιλογής
Υποψηφίων με βάση την κατάταξη αυτή, υποβάλλονται
προς επικύρωση στη Συνέλευση του Τμήματος.
Άρθρο 4
Ειδικεύσεις
Το Π.Μ.Σ. απονέμει Δίπλωμα Μεταπτυχιακών Σπουδών (Δ.Μ.Σ.) στη «Διοίκηση Αθλητικών Οργανισμών και
Επιχειρήσεων» (MSc in Sport Management) με τις ακόλουθες ειδικεύσεις:
1. Μάνατζμεντ αθλητικών οργανισμών και επιχειρήσεων.
2. Μάρκετινγκ αθλητικών οργανισμών και επιχειρήσεων.
3. Οικονομική διαχείριση αθλητικών οργανισμών και
επιχειρήσεων.
Άρθρο 5
Κατηγορίες εισακτέων
Στo Π.Μ.Σ. γίνονται δεκτοί κάτοχοι τίτλου του πρώτου
κύκλου σπουδών Α.Ε.Ι. (Πανεπιστήμια και Τ.Ε.Ι.) της ημεδαπής ή ομοταγών ιδρυμάτων της αλλοδαπής.
Τα μέλη των κατηγοριών Ε.Ε.Π., καθώς και Ε.ΔΙ.Π. και
Ε.Τ.Ε.Π. του Πανεπιστημίου Πελοποννήσου μπορούν
μετά από αίτησή τους να εγγραφούν ως υπεράριθμοι/
ες, και μόνο ένας κατ’ έτος και ανά Π.Μ.Σ., εφόσον
υπηρετούν στο Τμήμα Οργάνωσης και Διαχείρισης
Αθλητισμού και ο τίτλος σπουδών και το έργο που
επιτελούν στο Τμήμα είναι συναφές με το αντικείμενο
του Π.Μ.Σ.
Άρθρο 6
Κριτήρια καθορισμού ανώτατου και κατώτατου
αριθμού εισακτέων μεταπτυχιακών φοιτητών
6.1 Αριθμός Εισακτέων
Ο αριθμός εισακτέων ορίζεται κατ’ ανώτατο όριο σε
σαράντα (40) και κατά κατώτατο όριο σε είκοσι (20) μεταπτυχιακούς/ες φοιτητές/τριες κατ’ έτος Ο ακριβής αριθ-
μός εισακτέων για κάθε ακαδημαϊκό έτος καθορίζεται
με απόφαση της Συνέλευσης του Τμήματος.
Η Συνέλευση του Τμήματος μπορεί με αιτιολογημένη
απόφασή της να μην προκηρύξει ή και να μην υλοποιήσει έναν κύκλο μαθημάτων, ακόμη και εάν έχει προκη-
ρυχθεί και έχουν υποβληθεί υποψηφιότητες, εάν κρίνει
ότι είναι απρόσφορη η λειτουργία του Π.Μ.Σ. Ενδεικτικοί
λόγοι για τη μη υλοποίηση ενός κύκλου μαθημάτων είναι
το χαμηλό πλήθος αιτήσεων ή εισακτέων, καθώς και η
μη διαθεσιμότητα επαρκούς διδακτικού προσωπικού.
6.2 Κριτήρια Ανώτατου και Κατώτατου Αριθμού Εισακτέων
Βασικά κριτήρια που λαμβάνονται υπόψη για τον
καθορισμό του κατώτατου και του μέγιστου αριθμού
εισακτέων φοιτητών ανά Π.Μ.Σ. αποτελούν:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1513/07.03.2024
- η επαρκής στελέχωση του Τμήματος σε διδακτικό,
διοικητικό και τεχνικό προσωπικό,
- η αναλογία μεταξύ φοιτητών-διδασκόντων,
- ο αναγκαίος τεχνολογικός εξοπλισμός ανά Π.Μ.Σ.,
- οι υποδομές του Τμήματος (π.χ.: χώροι διδασκαλίας,
με ειδική αναφορά σε τυχόν απαραίτητους εργαστηριακούς χώρους και του εξοπλισμού τους, βιβλιοθήκες κ.λπ.)
Άρθρο 7
Διαδικασία και Κριτήρια επιλογής εισακτέων
7.1 Προκήρυξη/πρόσκληση εκδήλωσης ενδιαφέροντος
Το Τμήμα σε ημερομηνίες που ορίζονται από την Συνέλευση προβαίνει σε πρόσκληση εκδήλωσης ενδιαφέ-
ροντος για το επόμενο ακαδημαϊκό έτος λειτουργίας του
Π.Μ.Σ. Η πρόσκληση δημοσιεύεται στην ιστοσελίδα του
Τμήματος και του Π.Μ.Σ.
Στην πρόσκληση αναφέρονται οι προϋποθέσεις εισαγωγής, οι κατηγορίες πτυχιούχων που γίνονται δεκτοί,
ο ανώτατος αριθμός εισακτέων, ο τρόπος εισαγωγής, τα
κριτήρια επιλογής, οι προθεσμίες υποβολής αιτήσεων,
τα δικαιολογητικά που απαιτούνται, η διαδικασία ενστάσεων καθώς και οτιδήποτε άλλο κρίνεται απαραίτητο.
Οι αιτήσεις μαζί με τα απαιτούμενα δικαιολογητικά
κατατίθενται στη Γραμματεία του Π.Μ.Σ μέσω ηλεκτρονικής πλατφόρμας υποβολής αιτήσεων. Οι αποδεκτοί
τρόποι υποβολής αιτήσεων ορίζονται στην προκήρυξη.
Οι αιτήσεις των υποψηφίων πρέπει να συνοδεύονται
από τα προβλεπόμενα δικαιολογητικά σύμφωνα με την
εκάστοτε προκήρυξη. Τα απαραίτητα δικαιολογητικά είναι:
1. Αίτηση ηλεκτρονικής υποβολής υποψηφιότητας.
(υποχρεωτικό)
2. Βιογραφικό σημείωμα το οποίο θα περιλαμβάνει την
εκπαιδευτική, επαγγελματική, ερευνητική και συγγραφική δραστηριότητα του υποψήφιου-ιας. (υποχρεωτικό)
3. Φωτοτυπία δύο όψεων της αστυνομικής ταυτότητας.
(υποχρεωτικό)
4. Φωτοτυπία πτυχίου/διπλώματος ή βεβαίωσης Περάτωσης Α’ κύκλου Σπουδών, από το οποίο να προκύπτει
ο βαθμός αποφοίτησης. (υποχρεωτικό)
5. Φωτοτυπία πιστοποιητικού αναλυτικής βαθμολογίας ή παράρτημα διπλώματος Α’ κύκλου Σπουδών απ’
όπου να προκύπτει ο βαθμός του πτυχίου του αιτούντος
καθώς και η βαθμολογία του σε όλα τα μαθήματα. (υποχρεωτικό).
6. Βεβαίωση εκπόνησης πτυχιακής εργασίας από την
γραμματεία του οικείου Τμήματος (εφόσον ο τίτλος και ο
βαθμός της πτυχιακής εργασίας δεν συμπεριλαμβάνεται
στην αναλυτική βαθμολογία ή στο παράρτημα διπλώματος). (προαιρετικό).
7. Πιστοποιητικό γλωσσομάθειας αγγλικής γλώσσας
επιπέδου Β2 (Καλή γνώση), σύμφωνα με τους κανονισμούς του ΑΣΕΠ (το πιστοποιητικό γλωσσομάθειας θα
πρέπει να είναι επίσημα μεταφρασμένο). Από την υποχρέωση αυτή εξαιρούνται οι κάτοχοι προπτυχιακού ή
μεταπτυχιακού τίτλου σπουδών Αγγλόφωνου Πανεπιστημίου. (υποχρεωτικό).
8. Πιστοποιητικά συμμετοχής σε επιμορφωτικά σεμινάρια και συνέδρια (Μέγιστος αριθμός πιστοποιητικών
που θα συμπεριληφθούν είναι 4). (προαιρετικό)
9. Δημοσιεύσεις σε περιοδικά με κριτές ή σε πρακτικά
συνεδρίων, εάν υπάρχουν. (Μέγιστος αριθμός δημοσιεύσεων που θα συμπεριληφθούν είναι 4 σε περιοδικά και
4 σε πρακτικά συνεδρίων). (προαιρετικό)
10. Βεβαιώσεις εργασιακής εμπειρίας (για τους εργαζόμενους στον ιδιωτικό τομέα) ή υπηρεσιακής κατά-
στασης (για τους εργαζόμενους στο δημόσιο τομέα).
(προαιρετικό)
11. Άλλοι τίτλοι σπουδών (1ου, 2ου ή 3ου κύκλου
σπουδών) (προαιρετικό)
7.2 Διαδικασία αναγνώρισης ακαδημαϊκού τίτλου
σπουδών της αλλοδαπής.
Για τις περιπτώσεις τίτλων σπουδών Ιδρυμάτων της
αλλοδαπής, η Συνέλευση του Τμήματος ορίζει αρμόδια
επιτροπή προκειμένου να διαπιστώσει σύμφωνα με όσα
ορίζονται στο άρθρο 304 του ν. 4957/2022 όπως τροποποιήθηκε και ισχύει:
- 1ον/αν το ίδρυμα απονομής του τίτλου συμπεριλαμβάνεται στο Εθνικό Μητρώο Αναγνωρισμένων
Ιδρυμάτων της αλλοδαπής που τηρεί και επικαιροποιεί
ο Δ.Ο.Α.Τ.Α.Π.
- 2ον/αν ο τίτλος σπουδών από την αλλοδαπή εντάσσεται στο Εθνικό Μητρώο Τύπων Τίτλων Σπουδών Ανα-
γνωρισμένων Ιδρυμάτων που είναι αναρτημένος στον
ιστότοπο του Δ.Ο.Α.Τ.Α.Π.
Ο υποψήφιος οφείλει να προσκομίσει βεβαίωση στην
οποία αναφέρεται ο τόπος σπουδών, η οποία εκδίδεται
και αποστέλλεται από το πανεπιστήμιο της αλλοδαπής.
Αν ως τόπος σπουδών ή μέρος αυτών βεβαιώνεται η ελληνική επικράτεια, ο τίτλος σπουδών δεν αναγνωρίζεται,
εκτός αν το μέρος σπουδών που έγιναν στην ελληνική
επικράτεια βρίσκεται σε δημόσιο Α.Ε.Ι..
7.3 Κριτήρια επιλογής
Η Συνέλευση του Τμήματος ορίζει τα κριτήρια επιλογής των εισακτέων, τα οποία γίνονται γνωστά με την
προκήρυξη και αφορούν την βαθμολόγηση σε εκατοντάβαθμή κλίμακα των εξής κριτηρίων:
Α) Αξιολόγηση του φακέλου των υποψηφίων, με συνολική βαθμολογία 80 μόρια στα εξής επιμέρους κριτήρια:
- Συνάφεια Πτυχίου Α’ κύκλου σπουδών με το αντικείμενο του Π.Μ.Σ., Βαθμός πτυχίου, Επίδοση στην Διπλω-
ματική Εργασία, όπου αυτή προβλέπεται στον Α’ κύκλο
σπουδών, Άλλοι τίτλοι σπουδών (1ου, 3ου ή 3ου κύκλου
σπουδών) (σύνολο μορίων 39)
- Πιστοποιημένη γνώση Αγγλικής γλώσσας ανώτερου
επιπέδου του Β2 (5 μόρια).
- Ερευνητική και συγγραφική δραστηριότητα, συνάφεια με το αντικείμενο του Π.Μ.Σ. και αριθμός σεμινα-
ρίων-συνεδρίων και δημοσιευμένων εργασιών (σύνολο
μορίων 21).
- Επαγγελματική δραστηριότητα, επίπεδο συνάφειας
και έτη προϋπηρεσίας (σύνολο μορίων 15).
Β) Αξιολόγηση Συνέντευξης των υποψηφίων με συνολική βαθμολογία 20.
Τα παραπάνω κριτήρια επιλογής μπορούν να μεταβάλλονται με απόφαση της Συνέλευσης του Τμήματος,
έπειτα από εισήγηση της Συντονιστικής Επιτροπής.
Ακολουθεί ενδεικτικός συνοπτικός πίνακας αξιολόγησης για την εισαγωγή στο Π.Μ.Σ:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1513/07.03.2024
Έντυπο αξιολόγησης φακέλου υποψηφίων μεταπτυχιακών φοιτητών
Ον/μο υποψηφίου:
ΤΟΜΕΑΣ
ΑΝΤΙΚΕΙΜΕΝΟ ΠΡΟΣ
ΒΑΘΜΟΛΟΓΗΣΗ
ΜΟΡΙΟΔΟΤΗΣΗ ΒΑΘΜΟΛΟΓΙΑΣ
ΜΟΡΙΑ
ΕΚΠΑΙΔΕΥΤΙΚΟΣ
max 39 μόρια
Συνάφεια Πτυχίου
με αντικείμενο Π.Μ.Σ.
7μόρια: Εκπαιδευτικοί
σε σχολείο-Θεωρητικοί
8μόρια: Πληροφορικής, μηχανολόγοι,
δικηγόροι
9μόρια: Φυσικής Αγωγή, ιατρικές
και βιολογικές επιστήμες
10μόρια: Οικονομική και Διοικητική
επιστήμη, Φυσική Αγωγή με ειδίκευση
Αθλητική Διοίκηση, Πτυχιούχοι
Οργάνωσης-Διοίκησης Αθλητισμού
7-10
Βαθμός Πτυχίου
προστίθεται ο βαθμός πτυχίου
5-10
Πτυχιακή Εργασία
3 μόρια
0-3
Άλλα πτυχία
(όχι μεταπτυχιακά)
4μόρια: για πτυχίο ΑΕΙ/ΤΕΙ
0-4
Μεταπτυχιακές Σπουδές
7μόρια: για διδακτορικό
5μόρια: για μεταπτυχιακό
0-12
Σύνολο μορίων Εκπαιδευτικού Τομέα
ΕΠΑΓΓΕΛΜΑΤΙΚΟΣ
max 15 μόρια
Συνάφεια Τομέα εργασίας
7μόρια: Εκπαιδευτικοί σε σχολείοΘεωρητικοί
8μόρια: Πληροφορικής, μηχανολόγοι,
δικηγόροι
9μόρια: Φυσικής Αγωγής, Ιατρικές,
βιολογικές επιστήμες
10μόρια: Οικονομική και Διοικητική
επιστήμη, Διοίκηση Αθλητισμού
7-10
Χρόνος απασχόλησης
1μόριο: 1 εξάμηνο
2μόρια: 7-12 μήνες
3μόρια: 13-24 μήνες
4μόρια: 25-36 μήνες
5μόρια: πάνω από 36 μήνες
0-5
Σύνολο μορίων Επαγγελματικού Τομέα
ΣΥΓΓΡΑΦΙΚΟΣ
max 21 μόρια
(υπολογίζονται max 4
στον αριθμό συνέδρια,
παρουσιάσεις και
δημοσιεύσεις
Παρακολούθηση συνεδρίων
Παρακολούθηση Συνεδρίων,
Σεμιναρίων, Ημερίδων 1=1μόριο,
2=2 μόρια, 3=3μόρια, >3=4 μόρια
0-4
Παρουσιάσεις σε συνέδριο
Παρουσίαση σε συναφές συνέδριο με
Αθλητική Διοίκηση και γενικότερα
Διοικητική επιστήμη 1=3μόρια,
2=4μόρια, 3=5μόρια, >3=6μόρια
Παρουσίαση σε μη συναφές
συνέδριο 1=2μόρια, 2=3μόρια,
3=4μόρια, >3=5μόρια
0-11
Δημοσιεύσεις σε
επιστημονικό περιοδικό
Δημοσίευση σε επιστημονικό
περιοδικό 1-2=4μόρια, 2-4 = 6μόρια
0-6
Σύνολο μορίων Συγγραφικού Τομέα
Σύνολο μορίων
Κάτοχος πιστοποιητικών στην Αγγλική γλώσσα σε ανώτερο του Β2 επιπέδου
0-5
Τελική βαθμολογία αξιολόγησης φακέλου
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1513/07.03.2024
7.4 Διαδικασία επιλογής
Οι σχετικοί φάκελοι υποψηφιότητας των ενδιαφερομένων, οι οποίοι περιλαμβάνουν τις αιτήσεις και τα
σχετιζόμενα δικαιολογητικά, υποβάλλονται εντός των
προθεσμιών που ορίζονται στην αντίστοιχη προκήρυξη.
Η διαδικασία επιλογής έχει ως εξής:
1. Η γραμματεία του Π.Μ.Σ. καταρτίζει αρχικά έναν
πλήρη κατάλογο όσων έχουν υποβάλει αίτηση.
Η Επιτροπή Επιλογής:
2. Απορρίπτει τους υποψηφίους που δεν έχουν υποβάλει πλήρη φάκελο ή που δεν πληρούν τα κριτήρια
επιλογής.
3. Καλεί σε συνέντευξη τους υποψηφίους.
4. Ιεραρχεί βαθμολογικά τους υποψηφίους και καταρτίζει προσωρινό πίνακα επιτυχόντων, επιλαχόντων και
απορριπτέων υποψηφίων, τον οποίο υποβάλλει προς
έγκριση στη Συντονιστική Επιτροπή του Π.Μ.Σ. Η σχετική
απόφαση αναρτάται σύμφωνα με τις διατάξεις περί προστασίας των προσωπικών δεδομένων στην ιστοσελίδα
του Π.Μ.Σ. και του Τμήματος.
5. Τυχόν ενστάσεις κατά του προσωρινού πίνακα κατατίθενται ηλεκτρονικά εντός αποκλειστικής προθεσμίας
πέντε (5) εργάσιμων ημερών από την ανακοίνωση του
προσωρινού πίνακα κατάταξης επιτυχόντων, επιλαχόντων και απορριπτέων υποψηφίων
6. Μετά την εξέταση τυχόν ενστάσεων, καταρτίζει τον
τελικό πίνακα επιλογής, που περιλαμβάνει τους εισακτέους και τους επιλαχόντες.
7. Ο τελικός πίνακας επιλογής επιτυχόντων και επιλαχόντων υποβάλλεται προς έγκριση στη Συντονιστική
Επιτροπή του Π.Μ.Σ. και επικύρωση στη Συνέλευση του
Τμήματος και αναρτάται σύμφωνα με τις διατάξεις περί
προστασίας των προσωπικών δεδομένων στην ιστοσελίδα του Π.Μ.Σ και του Τμήματος.
Οι ισοβαθμήσαντες γίνονται δεκτοί σε ποσοστό όχι μεγαλύτερο του 10% του ανώτατου αριθμού εισακτέων. Αν
υπάρχουν περισσότεροι υποψήφιοι με τον ίδιο συνολικό
αριθμό μορίων, τότε για την κατάρτιση της τελικής κατάταξης λαμβάνεται υπόψη ο βαθμός του διπλώματος ή του
πτυχίου. Αν και σε αυτή την περίπτωση προκύψει ισοβαθμία,
τότε λαμβάνονται υπόψη άλλα επιμέρους κριτήρια επιλογής.
7.5 Εγγραφή στο Π.Μ.Σ.
Η γραμματεία του Π.Μ.Σ. καλεί τους επιτυχόντες να εγγραφούν σε συγκεκριμένο χρονικό διάστημα που ορίζε-
ται από τη Συνέλευση του Τμήματος και να υποβάλουν τα
απαιτούμενα δικαιολογητικά σε ηλεκτρονική μορφή. Οι
θέσεις όσων επιτυχόντων δεν αποδεχτούν την εγγραφή
αναπληρώνονται από επιλαχόντες σύμφωνα με τη σειρά
επιτυχίας τους στον τελικό πίνακα κατάταξης/επιλογής.
Άρθρο 8
Διάρκεια σπουδών
8.1 Χρονική διάρκεια φοίτησης
Η κανονική χρονική διάρκεια φοίτησης στο Π.Μ.Σ. για
τη λήψη Διπλώματος Μεταπτυχιακών Σπουδών (Δ.Μ.Σ.)
ορίζεται σε τρία (3) ακαδημαϊκά εξάμηνα στα οποία περιλαμβάνεται και ο χρόνος που απαιτείται για την εκ-
πόνηση και υποβολή προς κρίση της Μεταπτυχιακής
Διπλωματικής Εργασίας (Μ.Δ.Ε.).
Υπάρχει η δυνατότητα παράτασης, έπειτα από αιτιολογημένη αίτηση του φοιτητή και έγκριση από τη Συνέ-
λευση, η οποία δεν υπερβαίνει το ήμισυ της κανονικής
διάρκειας φοίτησης του Π.Μ.Σ., ήτοι δύο (2) ακαδημαϊκά
εξάμηνα. Ο ανώτατος επιτρεπόμενος χρόνος ολοκλήρωσης των σπουδών, ορίζεται στα πέντε (5) ακαδημαϊκά
εξάμηνα (3 +2 εξάμηνα) για το πρόγραμμα πλήρους
φοίτησης.
Ειδικότερα για περιπτώσεις σοβαρών λόγων υγείας
που ανάγονται στο πρόσωπο του φοιτητή ή στο πρόσωπο συγγενούς πρώτου βαθμού εξ αίματος ή συζύγου
ή προσώπου με το οποίο ο φοιτητής έχει συνάψει σύμφωνο συμβίωσης, είναι δυνατή η χορήγηση παράτασης
πέραν του ως άνω ορίου.
8.2 Αναστολή φοίτησης
Οι μεταπτυχιακοί φοιτητές με αίτησή τους μπορούν να
ζητήσουν αιτιολογημένα αναστολή φοίτησης, η οποία
δεν μπορεί να υπερβαίνει τα δύο συνεχόμενα εξάμηνα.
Το δικαίωμα της αναστολής φοίτησης μπορεί να ασκείται
άπαξ ή τμηματικά, για χρονικό διάστημα κατ’ ελάχιστον
ενός (1) ακαδημαϊκού εξαμήνου. Τα εξάμηνα αναστολής της φοιτητικής ιδιότητας δεν προσμετρώνται στην
προβλεπόμενη ανώτατη διάρκεια κανονικής φοίτησης.
Κατά τη διάρκεια της αναστολής της φοίτησης, ο μεταπτυχιακός φοιτητής στερείται της φοιτητικής ιδιότητας.
Η απόφαση περί αναστολής φοίτησης λαμβάνεται από
τη Συνέλευση του Τμήματος ύστερα από εισήγηση της
Σ.Ε. του Π.Μ.Σ.
Η αίτηση αναστολής φοίτησης πρέπει να είναι αιτιολογημένη και να συνοδεύεται από αποδεικτικό του
επικαλούμενου λόγου (οικονομικός, επαγγελματικός,
ανωτέρας βίας, υγείας, στράτευσης κ.λπ.).
Οι φοιτητές που έχουν τεθεί σε καθεστώς αναστολής
φοίτησης δικαιούνται να την διακόψουν μετά από αίτησή τους και απόφαση της Συνέλευσης του Τμήματος.
Η φοιτητική ιδιότητα αποκτάται ξανά αμέσως μετά τη
λήξη της αναστολής.
8.3 Μερική φοίτηση
Δίνεται η δυνατότητα μερικής φοίτησης ύστερα από
αιτιολογημένη αίτηση του μεταπτυχιακού φοιτητή και
έγκριση από τη Συνέλευση, η διάρκεια της οποίας δεν
μπορεί να υπερβαίνει το διπλάσιο της κανονικής διάρκειας φοίτησης του συγκεκριμένου προγράμματος.
Για τους φοιτητές σε καθεστώς μερικής φοίτησης, κάθε
εξάμηνο προσμετράται ως μισό ακαδημαϊκό εξάμηνο. Οι
φοιτητές αυτοί δεν δύνανται να δηλώνουν προς παρακολούθηση και να εξετάζονται σε αριθμό μεγαλύτερο από
το ήμισυ των μαθημάτων του εξαμήνου που προβλέπει
το πρόγραμμα σπουδών.
Δικαίωμα υποβολής αίτησης για μερική φοίτηση
έχουν:
α) οι φοιτητές που αποδεδειγμένα εργάζονται τουλάχιστον είκοσι (20) ώρες την εβδομάδα,
β) οι φοιτητές με αναπηρία και ειδικές εκπαιδευτικές
ανάγκες,
γ) οι φοιτητές που είναι παράλληλα αθλητές και κατά
τη διάρκεια των σπουδών τους ανήκουν σε αθλητικά
σωματεία εγγεγραμμένα στο ηλεκτρονικό μητρώο
αθλητικών σωματείων του άρθρου 142 του ν. 4714/2020
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1513/07.03.2024
(Α’ 148), που τηρείται στη Γενική Γραμματεία Αθλητισμού
(Γ.Γ.Α.) υπό τις ακόλουθες προϋποθέσεις:
γα) για όσα έτη καταλαμβάνουν διάκριση 1ης έως
και 8ης θέσης σε πανελλήνια πρωταθλήματα ατομικών αθλημάτων με συμμετοχή τουλάχιστον δώδεκα
(12) αθλητών και οκτώ (8) σωματείων ή αγωνίζονται σε
ομάδες των δύο (2) ανώτερων κατηγοριών σε ομαδικά
αθλήματα ή συμμετέχουν ως μέλη εθνικών ομάδων σε
πανευρωπαϊκά πρωταθλήματα, παγκόσμια πρωταθλήματα ή άλλες διεθνείς διοργανώσεις υπό την Ελληνική
Ολυμπιακή Επιτροπή, ή
γβ) συμμετέχουν, έστω άπαξ, σε ολυμπιακούς, παραολυμπιακούς αγώνες και ολυμπιακούς αγώνες κωφών,
κατά τη διάρκεια της φοίτησής τους στο πρόγραμμα
σπουδών για το οποίο αιτούνται την υπαγωγή τους σε
καθεστώς μερικής φοίτηση.
Τα απαιτούμενα δικαιολογητικά για την τεκμηρίωση
της αίτησης είναι τα ακόλουθα:
α) Οι φοιτητές που εργάζονται τουλάχιστον είκοσι (20)
ώρες την εβδομάδα οφείλουν να προσκομίσουν τη σχετική σύμβαση εργασίας ή τη βεβαίωση εργοδότη, καθώς
και ένσημα για ασφαλισμένους στον ιδιωτικό τομέα.
β) Οι φοιτητές με αναπηρία οφείλουν να προσκομίσουν βεβαίωση διαπίστωσης της αναπηρίας από Κέντρα
Πιστοποίησης Αναπηρίας (ΚΕΠΑ) ή από επταμελή υγειονομική επιτροπή δημόσιου νοσοκομείου. Οι φοιτητές
που έχουν εγγραφεί με την ειδική κατηγορία των φοιτητών με αναπηρία, δεν απαιτείται να προσκομίσουν
επιπλέον δικαιολογητικά από αυτά που είχαν αρχικά
προσκομίσει για την εγγραφή τους.
γ) Φοιτητές αθλητές, οφείλουν να προσκομίσουν
βεβαίωση από τη Γενική Γραμματεία Αθλητισμού, ή
την Ολυμπιακή Επιτροπή, ή το Αθλητικό Σωματείο
που είναι εγγεγραμμένο στο μητρώο της Γενικής
Γραμματείας Αθλητισμού, κατά περίπτωση, στην
οποία θα αναγράφεται σαφώς ο τρόπος με τον οποίο
θεμελιώνεται το δικαίωμα ένταξης σε κατηγορία μερικής φοίτησης (π.χ. κατάληψη διάκρισης 1ης έως και
8ης θέσης σε πανελλήνια πρωταθλήματα ατομικών
αθλημάτων με συμμετοχή τουλάχιστον δώδεκα (12)
αθλητών και οκτώ (8) σωματείων ή συμμετοχή σε
ομάδες των δύο ανώτερων κατηγοριών σε ομαδικά
αθλήματα κ.λπ.).
Οι βεβαιώσεις των περ. α’ και γ’, θα πρέπει να κατατίθενται εκ νέου στη Γραμματεία του Τμήματος Οργάνω-
σης και Διαχείρισης Αθλητισμού και να διαβιβάζονται
στη Γραμματεία της Κοσμητείας της Σχολής Επιστημών
Ανθρώπινης Κίνησης και Ποιότητας Ζωής, στην αρχή
κάθε ακαδημαϊκού έτους, ώστε να διαπιστώνεται αν
εξακολουθούν να συντρέχουν οι λόγοι για την ένταξη
σε καθεστώς μερικής φοίτησης.
Η ένταξη σε καθεστώς μερικής φοίτησης ισχύει αναδρομικά από την αρχή του εξαμήνου στο οποίο υποβάλ-
λεται η σχετική αίτηση.
Οι φοιτητές που έχουν τεθεί σε καθεστώς μερικής
φοίτησης δύνανται να επανέρχονται σε καθεστώς πλήρους φοίτησης μετά από αίτησή τους και απόφαση της
Συνέλευσης του Τμήματος Οργάνωσης και Διαχείρισης
Αθλητισμού.
Άρθρο 9
Οδηγός Σπουδών και
Αναλυτικό Πρόγραμμα Μαθημάτων
9.1 Οδηγός Σπουδών
Ο Οδηγός Σπουδών ως ιδιαίτερη ενότητα του παρόντος Κανονισμού του Π.Μ.Σ. στη Διοίκηση Αθλητικών
Οργανισμών και Επιχειρήσεων, ρυθμίζει θέματα οργάνωσης και λειτουργίας των σπουδών, με την επιφύλαξη
των συμπληρωματικών ειδικών θεμάτων που περιλαμβάνονται στον Κανονισμό του Πανεπιστημίου και την
κείμενη νομοθεσία.
Ο Οδηγός Σπουδών του Π.Μ.Σ. περιλαμβάνει την
ακαδημαϊκή φυσιογνωμία του προγράμματος (ιστορία, επιστημονικό πεδίο, σκοπός, προοπτικές), το πρό-
γραμμα μαθημάτων, τις κατηγορίες των μαθημάτων,
τις Πιστωτικές Μονάδες με βάση το European Credit
Transfer and Accumulation System (ECTS) σε όλα τα
μαθήματα τα οποία κατανέμονται στα εξάμηνα σπουδών και ανά ειδίκευση, το σύνολο των ECTS που απαι-
τούνται για την απόκτηση του Δ.Μ.Σ., τα μαθησιακά
αποτελέσματα του Π.Μ.Σ., το διδακτικό προσωπικό
του Π.Μ.Σ., την επίσημη γλώσσα διδασκαλίας και διεξαγωγής του προγράμματος και τη γλώσσα εκπόνη-
σης της διπλωματικής εργασίας, η οποία δύναται να
διαφέρει της ελληνικής.
9.2. Αναλυτικό Πρόγραμμα Μαθημάτων
Το Π.Μ.Σ. ξεκινάει το χειμερινό εξάμηνο εκάστου ακαδημαϊκού έτους.
Για την απόκτηση του Δ.Μ.Σ. απαιτείται η παρακολούθηση και η επιτυχής εξέταση σε επτά (7) μαθήματα
(υποχρεωτικά), σε δύο (2) μαθήματα ειδίκευσης και ένα
(1) μάθημα επιλογής, τα οποία αντιστοιχούν συνολικά σε
εξήντα (60) πιστωτικές μονάδες και η επιτυχής εκπόνηση
της μεταπτυχιακής διπλωματικής εργασίας, η οποία αντιστοιχεί σε τριάντα (30) πιστωτικές μονάδες. Η παρακο-
λούθηση και εξέταση των ανωτέρω μαθημάτων γίνεται
στα εξάμηνα Α’ και Β’. Κατά τη διάρκεια του Γ’ εξαμήνου
ο φοιτητής υποχρεούται να εκπονήσει τη διπλωματική
εργασία, εφ’ όσον έχει εκπληρώσει τις ακαδημαϊκές και
οικονομικές υποχρεώσεις των δύο πρώτων εξαμήνων
σπουδών.
Το αναλυτικό πρόγραμμα μαθημάτων κάθε Π.Μ.Σ.
οργανώνεται ανά εξάμηνο και περιλαμβάνει τους τίτλους των μαθημάτων και σύντομη περιγραφή (syllabus)
των μαθημάτων, τον χαρακτηρισμό μαθημάτων και την
εκπόνηση μεταπτυχιακής διπλωματικής εργασίας που
ορίζονται ως υποχρεωτικά για την επιτυχή ολοκλήρωση
του Π.Μ.Σ., με αναφορά του αριθμού των πιστωτικών
μονάδων (European Credit Transfer System ECTS) που
απονέμονται ανά περίπτωση.
Το πρόγραμμα σπουδών περιλαμβάνει τα παρακάτω
μαθήματα:
Το σύνολο των πιστωτικών μονάδων (ECTS) για τη
λήψη του Δ.Μ.Σ. είναι 90.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1513/07.03.2024
Α’ ΕΞΑΜΗΝΟ ΣΠΟΥΔΩΝ
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ΤΥΠΟΣ
ECTS
ΜΥ009
Διοίκηση Αθλητικών Οργανισμών και Επιχειρήσεων
Υ
ΜΥ010
Μεθοδολογία Έρευνας και Στατιστική
Υ
ΜΥ012
Διοίκηση Ολικής Ποιότητας στην παροχή υπηρεσιών
Υ
ΜΥ013
Μάρκετινγκ Αθλητικών Οργανισμών και Επιχειρήσεων
Υ
ΜΥ015
Χρηματοοικονομική Διοίκηση Αθλητικών Οργανισμών
και Επιχειρήσεων
Υ
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ Α’ ΕΞΑΜΗΝΟΥ
Β’ ΕΞΑΜΗΝΟ ΣΠΟΥΔΩΝ
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ΤΥΠΟΣ
ECTS
ΜΥ014
Στρατηγικός Σχεδιασμός Αθλητικών Οργανισμών και Επιχειρήσεων
Υ
ΜΥ016
Διοίκηση Ανθρώπινου Δυναμικού Αθλητικών Οργανισμών και
Επιχειρήσεων
Υ
ΕΙΔΙΚΕΥΣΗ Α’ ΜΑΝΑΤΖΜΕΝΤ ΑΘΛΗΤΙΚΩΝ ΟΡΓΑΝΙΣΜΩΝ ΚΑΙ ΕΠΙΧΕΙΡΗΣΕΩΝ
ΜΚΑ001
Διοίκηση μεγάλων αθλητικών γεγονότων
ΜΚ
ΜΚΑ002
Διεθνές Αθλητικό Μάνατζμεντ
ΜΚ
ΕΙΔΙΚΕΥΣΗ Β’ ΜΑΡΚΕΤΙΝΓΚ ΑΘΛΗΤΙΚΩΝ ΟΡΓΑΝΙΣΜΩΝ ΚΑΙ ΕΠΙΧΕΙΡΗΣΕΩΝ
ΜΚΒ001
Προώθηση, Επικοινωνία και Δημόσιες Σχέσεις στον Αθλητισμό
ΜΚ
ΜΚΒ002
Διαχείριση Αθλητικών Χορηγιών
ΜΚ
ΕΙΔΙΚΕΥΣΗ Γ’ ΟΙΚΟΝΟΜΙΚΗ ΔΙΑΧΕΙΡΙΣΗ ΑΘΛΗΤΙΚΩΝ ΟΡΓΑΝΙΣΜΩΝ ΚΑΙ ΕΠΙΧΕΙΡΗΣΕΩΝ
ΜΚΓ001
Οικονομικά του αθλητισμού
ΜΚ
ΜΚΓ002
Αξιολόγηση Επενδυτικών Αποφάσεων
ΜΚ
ΜΑΘΗΜΑΤΑ ΕΠΙΛΟΓΗΣ
ΜΕ006
Διεθνές Αθλητικό Δίκαιο
Ε
ΜΕ007
Ψυχολογία στη Διοίκηση
Ε
ΜΕ008
Οργάνωση Αθλητικού Τουρισμού
Ε
ΜΕ009
Επιχειρηματικότητα και καινοτομία
Ε
ΜΕ010
Τεχνολογίες Πληροφορικής και Επικοινωνιών στον Αθλητισμό
Ε
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ Β’ ΕΞΑΜΗΝΟΥ
Γ’ ΕΞΑΜΗΝΟ ΣΠΟΥΔΩΝ
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ΤΥΠΟΣ
ECTS
ΜΔΕ
ΕΚΠΟΝΗΣΗ ΜΕΤΑΠΤΥΧΙΑΚΗΣ ΔΙΠΛΩΜΑΤΙΚΗΣ ΕΡΓΑΣΙΑΣ
Υ
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ Γ’ ΕΞΑΜΗΝΟΥ
Από τον πίνακα των μαθημάτων επιλογής, η Συνέλευση κατόπιν εισήγησης της Συντονιστικής Επιτροπής
του Π.Μ.Σ. αποφασίζει ποια μαθήματα θα προσφερθούν
προς επιλογή από τους φοιτητές για το Β’ εξάμηνο.
Για να διδαχθεί ένα μάθημα επιλογής θα πρέπει
να το δηλώσουν τουλάχιστον πέντε (5) φοιτητές. Ο
μέγιστος αριθμός διδασκομένων μαθημάτων επιλογής είναι δύο (2) ανά εξάμηνο. Συγκεκριμένα, από τα
προσφερόμενα μαθήματα επιλογής, των οποίων τα
περιγράμματα παρουσιάζονται στον ιστότοπο του
Π.Μ.Σ., διδάσκονται - εφόσον έχουν επιλεγεί από
τουλάχιστον πέντε (5) φοιτητές - τα δύο πρώτα στη
σειρά κατάταξης βάσει του αριθμού δηλώσεων προτίμησης. Αφού προκριθούν τα δύο επικρατέστερα,
οι φοιτητές που επέλεξαν κάποιο από αυτά που δεν
θα διδαχθούν, καλούνται να επιλέξουν μεταξύ των
μαθημάτων που θα διδαχθούν.
Επίσης, για να διδαχθεί στο σύνολο της μιας ειδίκευσης θα πρέπει να το δηλώσουν τουλάχιστον πέντε (5)
φοιτητές.
Η Συνέλευση, μετά από εισήγηση της ΣΕ μπορεί να
αποφασίζει την τροποποίηση του Προγράμματος σπουδών, των μαθημάτων και τυχόν ανακατανομή μεταξύ των
εξαμήνων με στόχο τη συνεχή βελτίωσή του σύμφωνα με
την ισχύουσα νομοθεσία και με την επιφύλαξη της παρ. 8
του άρθρου 80 του ν. 4957/2022 (Α’ 141).
9.3 Γλώσσα διεξαγωγής προγράμματος
Τα μαθήματα διεξάγονται στην ελληνική ή και αγγλική
γλώσσα.
9.4 Ακαδημαϊκό Ημερολόγιο του Προγράμματος
Στην αρχή κάθε εξαμήνου και πριν την έναρξη των
μαθημάτων αναρτάται στην ιστοσελίδα του Π.Μ.Σ. το
ωρολόγιο πρόγραμμα της περιόδου, στο οποίο περιλαμβάνονται οι ημέρες και οι ώρες διδασκαλίας των μαθη-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1513/07.03.2024
μάτων, οι ημερομηνίες άλλων εκδηλώσεων ή υποχρεώσεων, ημερομηνίες έναρξης και λήξης των διδακτικών
περιόδων, οι περίοδοι εξετάσεων, οι αργίες κ.λπ.
Όλες οι εκπαιδευτικές δραστηριότητες πραγματοποιούνται στο χρονικό πλαίσιο του του ετήσιου ακαδημαϊκού
ημερολογίου. Ωστόσο, στις περιπτώσεις που η αξιολόγηση πραγματοποιείται με τελικές εξετάσεις, η αξιολόγηση
δύναται να πραγματοποιείται είτε μετά από την ολοκλήρωση κάθε ακαδημαϊκού εξαμήνου είτε μετά από την
ολοκλήρωση του διδακτικού έργου κάθε μαθήματος ή
την ολοκλήρωση κάθε εκπαιδευτικής δραστηριότητας.
9.5 Ημερομηνίες εγγραφής και δηλώσεις μαθημάτων
Στην αρχή κάθε ακαδημαϊκού εξαμήνου και πριν από
την έναρξη των μαθημάτων, καθορίζονται και αναρτώνται στην ιστοσελίδα του Π.Μ.Σ. οι ημερομηνίες εγγρα-
φής των φοιτητών, καθώς και η διαδικασία δηλώσεων
των μαθημάτων που θα επιλέγονται σε κάθε εξάμηνο,
εάν προβλέπεται διαδικασία εγγραφής ή επιλογής μαθημάτων, αντίστοιχα, στο οικείο εξάμηνο.
9.6 Αναπληρώσεις μαθημάτων
Σε περίπτωση κωλύματος διεξαγωγής εκπαιδευτικής
δραστηριότητας (διάλεξης, εργαστηριακής άσκησης,
κ.λπ.) στο πλαίσιο μαθήματος του Π.Μ.Σ. προβλέπεται
η αναπλήρωσή της, έτσι ώστε να συμπληρωθεί ο ελάχιστος αριθμός εβδομάδων διδασκαλίας για το μάθημα. Η
ημερομηνία και η ώρα αναπλήρωσης αναρτώνται στην
ιστοσελίδα του Π.Μ.Σ. και κοινοποιούνται στις ηλεκτρονικές γραμματοθυρίδες (email) των φοιτητών.
9.7 Όρια απουσιών
Οι μεταπτυχιακοί φοιτητές υποχρεούνται να παρακολουθούν ανελλιπώς όλες τις δραστηριότητες του Π.Μ.Σ.
Το όριο απουσιών, ανεξάρτητα αν πρόκειται για δικαιολογημένες ή αδικαιολόγητες, που δικαιούται ο κάθε
μεταπτυχιακός φοιτητής είναι μέχρι τρεις (3) τρίωρες
διαλέξεις. Εάν ο φοιτητής κάνει τέσσερις (4) τρίωρες δικαιολογημένες απουσίες λόγω σοβαρού λόγου υγείας ή
επαγγελματικής υποχρέωσης σε κάποιο μάθημα, είναι
υποχρεωμένος να εκπονήσει ειδική συμπληρωματική
εργασία σε συνεννόηση με τον διδάσκοντα. Ενώ, εάν ο
φοιτητής κάνει πάνω από τέσσερις (4) τρίωρες απουσίες
σε κάποιο μάθημα, τότε θα πρέπει να παρακολουθήσει
εκ νέου το μάθημα. Σε κάθε περίπτωση, η συμμετοχή και
παρακολούθηση διαπιστώνεται με ευθύνη των διδασκόντων και διδασκουσών των μαθημάτων.
Άρθρο 10
Διδάσκοντες στο Π.Μ.Σ.
Το διδακτικό έργο του Π.Μ.Σ. ανατίθεται, κατόπιν απόφασης του αρμόδιου οργάνου του Π.Μ.Σ., στις ακόλου-
θες κατηγορίες διδασκόντων:
α) μέλη Δ.Ε.Π., Ε.Ε.Π., Ε.ΔΙ.Π. και Ε.Τ.Ε.Π. του Τμήματος
ή άλλων Τμημάτων του Πανεπιστημίου Πελοποννήσου
ή άλλου Α.Ε.Ι. ή Ανώτατου Στρατιωτικού Εκπαιδευτικού
Ιδρύματος (Α.Σ.Ε.Ι.), με πρόσθετη απασχόληση πέραν
των νόμιμων υποχρεώσεών τους, αν το Π.Μ.Σ. έχει τέλη
φοίτησης,
β) ομότιμους Καθηγητές ή αφυπηρετήσαντα μέλη
Δ.Ε.Π. του Τμήματος ή άλλων Τμημάτων του Πανεπιστημίου Πελοποννήσου ή άλλου Α.Ε.Ι.,
γ) συνεργαζόμενους καθηγητές,
δ) εντεταλμένους διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ..
Με απόφαση της Συνέλευσης του Τμήματος δύναται
να ανατίθεται επικουρικό διδακτικό έργο στους υποψήφιους διδάκτορες του Τμήματος ή της Σχολής, υπό την
επίβλεψη διδάσκοντος του Π.Μ.Σ..
Η ανάθεση του διδακτικού έργου του Π.Μ.Σ. πραγματοποιείται με απόφαση του αρμόδιου οργάνου, κατό-
πιν εισήγησης της Συντονιστικής Επιτροπής του Π.Μ.Σ.,
εφόσον υφίσταται, άλλως του Διευθυντή του Π.Μ.Σ..
Ειδικότερες προϋποθέσεις σχετικά με την ανάθεση του
διδακτικού έργου δύναται να ορίζονται στην απόφαση
ίδρυσης του Π.Μ.Σ..
Όλες οι κατηγορίες διδασκόντων δύνανται να αμείβονται αποκλειστικά από τους πόρους του Π.Μ.Σ.. Δεν
επιτρέπεται η καταβολή αμοιβής ή άλλης παροχής από
τον κρατικό προϋπολογισμό ή το πρόγραμμα δημοσίων
επενδύσεων. Με απόφαση του αρμόδιου οργάνου του
Π.Μ.Σ., περί ανάθεσης του διδακτικού έργου, καθορίζεται το ύψος της αμοιβής κάθε διδάσκοντος, σύμφωνα με
όσα προβλέπονται στον εκάστοτε Κανονισμό αποδοχών
για την παροχή διδακτικού έργου του Ιδρύματος.
Ειδικώς οι διδάσκοντες που έχουν την ιδιότητα μέλους
Δ.Ε.Π., δύνανται να αμείβονται επιπρόσθετα για έργο που
προσφέρουν προς το Π.Μ.Σ., εφόσον εκπληρώνουν τις
ελάχιστες εκ του νόμου υποχρεώσεις τους, όπως ορίζονται στην παρ. 2 του άρθρου 155 του ν. 4957/2022.
Το τελευταίο εδάφιο εφαρμόζεται αναλογικά και για τα
μέλη Ε.Ε.Π., Ε.ΔΙ.Π. και Ε.Τ.ΕΠ., εφόσον εκπληρώνουν τις
ελάχιστες εκ του νόμου υποχρεώσεις τους.
Δεν επιτρέπεται η απασχόληση μελών Δ.Ε.Π. αποκλειστικά σε Π.Μ.Σ. του Τμήματος ή της Σχολής.
10.1 Υποχρεώσεις Διδασκόντων
Οι διδάσκοντες στο Π.Μ.Σ. οφείλουν:
- Να τηρούν πιστά και επακριβώς το πρόγραμμα και
το ωράριο των παραδόσεων του μαθήματος.
- Να αναπροσαρμόζουν και να επικαιροποιούν σε τακτά χρονικά διαστήματα το περιεχόμενο και την ύλη των
διδασκομένων μαθημάτων. Κατά την έναρξη του εξαμήνου, οι διδάσκοντες κοινοποιούν (υποβάλλοντας προς
διανομή στη Γραμματεία του Π.Μ.Σ. ή ενημερώνοντας
την ιστοσελίδα του μαθήματος) το αναλυτικό πρόγραμμα (syllabus), που καλύπτει την ύλη του μαθήματος και
περιλαμβάνει τις παρουσιάσεις των διαλέξεων, τη βιβλιογραφία και αρθρογραφία που οι φοιτητές καλούνται
να μελετήσουν και όποιο άλλο συμπληρωματικό υλικό
(μελέτες περιπτώσεων κ.λπ.).
- Να τηρούν τουλάχιστον δύο ώρες γραφείου την
εβδομάδα, που θα επιτρέπουν την απρόσκοπτη επικοινωνία των φοιτητών μαζί τους για θέματα που άπτονται
των σπουδών τους και του συγκεκριμένου μαθήματος.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1513/07.03.2024
Οι διδάσκοντες επίσης οφείλουν να σέβονται την ακαδημαϊκή δεοντολογία και να τηρούν τους κανόνες της.
Άρθρο 11
Οργάνωση εκπαιδευτικής διαδικασίας
με μεθόδους σύγχρονης εξ αποστάσεως
εκπαίδευσης
Τα μαθήματα δύναται να παρέχονται με την μορφή της
δια ζώσης εκπαιδευτικής διαδικασίας ή της εξ αποστάσεως εκπαίδευσης (σύγχρονης ή ασύγχρονης σε ποσοστό
που δεν υπερβαίνει του 25% των πιστωτικών μονάδων
του Π.Μ.Σ.) ή του μικτού συστήματος εκπαίδευσης. Με
απόφαση της Συνέλευσης κατόπιν εισήγησης της Συντονιστικής Επιτροπής του Π.Μ.Σ δύναται να πραγμα-
τοποιηθούν εξ αποστάσεως οι διαλέξεις ενός κύκλου
σε ποσοστό έως 100% του συνόλου των διαλέξεων για
οποιοδήποτε εύλογο λόγο (έκτακτης ανάγκης, διδακτική ευελιξία, ακαδημαϊκή πρακτική, κ.λπ.). Επιπλέον, η
Συνέλευση κατόπιν εισήγησης της Συντονιστικής Επιτροπής του Π.Μ.Σ δύναται με απόφασή της να προκηρύξει
εξαρχής κύκλο σπουδών με μεθόδους εξ αποστάσεως
εκπαίδευσης σε ποσοστό 100%, με τη δυνατότητα ενίσχυσης της εκπαιδευτικής διαδικασίας με την υιοθέτηση
ασύγχρονων μεθόδων. Η απόφαση για έναν τέτοιο κύκλο
θα ανακοινώνεται πριν από την έναρξη των μαθημάτων
κατά την πρόσκληση για υποβολή υποψηφιοτήτων. Οι
εξετάσεις ελέγχου προόδου (ενδιάμεσης και τελικής εξέτασης) προσαρμόζονται ανάλογα με την περίπτωση, με
απόφαση της Συνέλευσης κατόπιν εισήγησης της Συντονιστικής Επιτροπής του Π.Μ.Σ.
Υπεύθυνη για την υποστήριξη της εξ αποστάσεως
εκπαιδευτικής διαδικασίας, όπως και για τα ζητήματα
σχετικά με την προστασία των προσωπικών δεδομένων,
είναι η Μονάδα Ψηφιακής Διακυβέρνησης του Πανεπιστημίου Πελοποννήσου.
Στην ηλεκτρονική πλατφόρμα δύναται να αναρτάται
εκπαιδευτικό υλικό ανά μάθημα, το οποίο μπορεί να περιλαμβάνει σημειώσεις, παρουσιάσεις, ασκήσεις, ενδει-
κτικές λύσεις αυτών, εφόσον τηρείται η κείμενη νομοθεσία περί προστασίας προσωπικών δεδομένων. Το πάσης
φύσεως εκπαιδευτικό υλικό παρέχεται αποκλειστικά για
εκπαιδευτική χρήση των φοιτητών και προστατεύεται
από τον ν. 2121/1993 (Α’ 25), εφόσον πληρούνται οι σχετικές προϋποθέσεις.
Το γνωστικό αντικείμενο του Π.Μ.Σ. στη Διοίκηση
Αθλητικών Οργανισμών και Επιχειρήσεων παρέχει την
καταλληλότητα να πραγματοποιηθεί/οργανωθεί με μεθόδους εξ αποστάσεως εκπαίδευσης. Η φύση των μα-
θημάτων δίνει τη δυνατότητα να υποστηριχθούν με τη
χρήση των παραπάνω μεθόδων γιατί δεν εμπεριέχουν
υποχρεωτική πρακτική, εργαστηριακή ή κλινική εξάσκηση των φοιτητών που για τη διεξαγωγή τους απαιτείται
η συμμετοχή των φοιτητών με φυσική παρουσία. Για μαθήματα που ίσως να απαιτείται εργαστηριακή εξάσκηση
σε ηλεκτρονικούς υπολογιστές οι φοιτητές μπορούν να
χρησιμοποιούν τους προσωπικούς υπολογιστές τους
κατά τη διάρκεια της εξ αποστάσεως διδασκαλίας.
Η εκπαιδευτική διαδικασία στο Π.Μ.Σ. στη Διοίκηση
Αθλητικών Οργανισμών και Επιχειρήσεων μπορεί να
οργανώνεται με μεθόδους εξ αποστάσεως σύγχρονης
εκπαίδευσης έως του ποσοστού 100%, σύμφωνα με
προβλεπόμενα στο άρθρο 11 του Κανονισμού για τα
Προγράμματα δεύτερου και τρίτου κύκλου σπουδών του
Πανεπιστημίου Πελοποννήσου (Β’ 5227/2023).
Παρακάτω αναλύονται τα εξής:
(α) Θέματα σχετικά με την πρόσβαση στο ολοκληρωμένο σύστημα τηλεκπαίδευσης, τη διαδικασία διαπί-
στευσης των χρηστών και τα δικαιώματα πρόσβασης
ανά κατηγορία χρήστη,
(β) Θέματα σχετικά με τις τεχνολογικές υποδομές του
Α.Ε.Ι., την τεχνική υποστήριξη, τη συντήρηση και την
αναβάθμιση των υποδομών και των τεχνολογιών για την
υποστήριξη της εξ αποστάσεως εκπαιδευτικής διαδικασίας, καθώς και τις υποχρεώσεις κάθε χρήστη,
(γ) Διαδικασία εκπαιδευτικής υποστήριξης των φοιτητών
(δ) Παιδαγωγικό πλαίσιο σχεδιασμού και υλοποίησης
μαθημάτων και λοιπών εκπαιδευτικών δραστηριοτήτων
με μεθόδους εξ αποστάσεως εκπαίδευσης και αξιολόγησης των φοιτητών.
(ε) Διαδικασία αξιολόγησης και αναβάθμισης των ψηφιακών δεξιοτήτων του διδακτικού προσωπικού που
συμμετέχει σε εξ αποστάσεως Π.Μ.Σ..
στ) Διαδικασία ελέγχου εργασιών για τυχόν λογοκλοπή
μέσω αξιόπιστων εφαρμογών.
ζ) Πολιτική προστασίας προσωπικών δεδομένων και
συμμόρφωσης με τις διατάξεις του Γενικού Κανονισμού
για την Προστασία Δεδομένων και του ν. 4624/2019.
η) Πολιτική ασφάλειας πληροφοριακών συστημάτων
με στόχευση στο πεδίο ανάπτυξης συστημάτων ηλεκτρονικής μάθησης.
θ) Πολιτική διαχείρισης του απορρήτου των πληροφοριών και την κυβερνοασφάλεια.
ι) Κριτήρια περιοδικής εσωτερικής αξιολόγησης των εξ
αποστάσεως προγραμμάτων μεταπτυχιακών σπουδών.
ια) Διαδικασία εγγραφής φοιτητών στο μητρώο φοιτητών του Α.Ε.Ι.
α) Θέματα σχετικά με την πρόσβαση στο ολοκληρωμένο σύστημα τηλεκπαίδευσης, τη διαδικασία διαπίστευ-
σης των χρηστών και τα δικαιώματα πρόσβασης ανά
κατηγορία χρήστη.
Το Πανεπιστήμιο Πελοποννήσου υλοποιεί την τηλεκπαίδευση μέσω των συστημάτων που διαθέτει η Μονάδα
Ψηφιακής Διακυβέρνησης του Πανεπιστημίου Πελοποννήσου ή έχει εγκρίνει τη χρήση τους για τον συγκεκριμέ-
νο σκοπό. Ενδεικτικά, για την ασύγχρονη τηλεκπαίδευση δύνανται να χρησιμοποιούνται τα συστήματα Open
Eclass και Moodle, ενώ η σύγχρονη τηλεκπαίδευση δύναται να υλοποιείται μέσω της πλατφόρμας Microsoft
Teams ή της ολοκλήρωσης του συστήματος Big Blue
Button στην πλατφόρμα ασύγχρονης τηλεκπαίδευσης.
Στα συστήματα τηλεκπαίδευσης έχουν πρόσβαση όλοι
οι εμπλεκόμενοι στην εξ αποστάσεως εκπαίδευση, φοιτητές/τριες, διδακτικό, τεχνικό και λοιπό προσωπικό.
Η πρόσβαση στα ολοκληρωμένα συστήματα τηλεκπαίδευσης (σύγχρονης και ασύγχρονης) μπορεί να
πραγματοποιηθεί αποκλειστικά με χρήση εφαρμογών
πλοήγησης (browers). Ειδικότερα για το σύστημα σύγΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1513/07.03.2024
χρονης τηλεκπαίδευσης “Microsoft Teams” είναι δυνατόν να χρησιμοποιηθεί και η σχετική εφαρμογή, τόσο
σε περιβάλλον σταθερών όσο και κινητών συσκευών,
η οποία διατίθεται άνευ κόστους μέσω της ιστοσελίδας
https://www.microsoft.com/el-gr/microsoft-teams/do
wnload-app.
Η διαπίστευση των χρηστών στα συστήματα τηλεκπαίδευσης (σύγχρονης και ασύγχρονης) πραγματοποιείται
μέσω του κεντρικού συστήματος διαχείρισης λογαριασμών του Πανεπιστημίου Πελοποννήσου. Ειδικότερα,
τόσο οι εκπαιδευτές όσο και οι εκπαιδευόμενοι αποκτούν ιδρυματικό λογαριασμό στο κεντρικό σύστημα
διαχείρισης λογαριασμών του Πανεπιστημίου Πελοποννήσου και κατόπιν με χρήση αυτού του λογαριασμού
επιτυγχάνεται η σύνδεση, τόσο στο σύστημα σύγχρονης
τηλεκπαίδευσης, όσο και στο σύστημα ασύγχρονης τηλεκπαίδευσης.
Για το σύστημα ασύγχρονης τηλεκπαίδευσης, ο εκπαιδευτής θα πρέπει να διαπιστευτεί, προκειμένου να
αποκτήσει αυξημένα δικαιώματα (δημιουργία και διαχείριση μαθημάτων ή διαχείριση ενός υπάρχοντος μα-
θήματος). Ο τρόπος της διαπίστευσης εξαρτάται από
το μοντέλο εργασίας του προγράμματος σπουδών και
μπορεί να χρησιμοποιηθεί ένας από τους δύο ακόλουθους τρόπους:
1. Αίτημα προς τη διαχείριση του συστήματος ασύγχρονης τηλεκπαίδευσης για την απόδοση γενικών δικαι-
ωμάτων εκπαιδευτή στον χρήστη (εάν δεν τα διαθέτει
ήδη). Αυτό επιτρέπει στον χρήστη να δημιουργεί και να
διαχειρίζεται μαθήματα.
2. Προσθήκη του εκπαιδευτή ως διδάσκοντα σε ένα ή
περισσότερα μαθήματα του Π.Μ.Σ. Για το σύστημα σύγχρονης τηλεκπαίδευσης, δεν απαιτείται καμία πρόσθετη
διαπίστευση.
Στο σύστημα ασύγχρονης τηλεκπαίδευσης, τα δικαιώματα ανά κατηγορία χρηστών είναι τα ακόλουθα:
- Εκπαιδευτής:
• Δημιουργία και διαχείριση απεριόριστων ηλεκτρονικών μαθημάτων
• Οργάνωση, αποθήκευση και διάθεση εκπαιδευτικού
υλικού και μαθησιακών πόρων ανά μάθημα που δύναται
να περιλαμβάνει σημειώσεις, παρουσιάσεις, ασκήσεις/δραστηριότητες με την αντίστοιχη ανατροφοδότηση, ενδεικτι-
κές λύσεις αυτών, καθώς και πολυτροπικό υλικό (βιντεοσκοπημένες διαλέξεις, λοιπά βίντεο, ηχητικά αποσπάσματα,
κ.λπ.) προσομοιώσεις, διαδραστικό εκπαιδευτικό υλικό με
τη μεθοδολογία της εξ αποστάσεως εκπαίδευσης κ.λπ.
• Διαχείριση, ανάθεση, υποβολή και βαθμολόγηση
εργασιών.
• Διαχείριση χρηστών και δημιουργία ομάδων χρηστών για συνεργατική μάθηση.
• Δημιουργία αυτοματοποιημένων ασκήσεων και ερωτηματολογίων
• Διαμόρφωση γραμμής μάθησης για την οργάνωση
του περιεχομένου σε ενότητες.
• Αναφορές επίδοσης, παρουσιολόγιο, δημοσκοπήσεις
και στατιστικά χρήσης.
• Οργάνωση, αποθήκευση και ενσωμάτωση πολυμέσων.
• Ανάρτηση, διαχείριση και παρουσίαση ηλεκτρονικών
βιβλίων σε μορφή HTML
• Σύγχρονη και ασύγχρονη επικοινωνία (τηλεδιάσκεψη,
chat, forum, μηνύματα).
• Έλεγχος λογοκλοπής μέσω ολοκλήρωσης με το σύστημα TurnItIn.
• Παροχή δικαιωμάτων πρόσβασης σε επίπεδο μαθήματος (ελεύθερο, κατόπιν ελεύθερης εγγραφής, κατόπιν
εγγραφής από τον διδάσκοντα) ή/και σε επίπεδο ομάδας
μαθησιακών πόρων/μεμονωμένου μαθησιακού πόρου
(ελεύθερη πρόσβαση, μόνο για εγγεγραμμένους στο
μάθημα).
- Εκπαιδευόμενος: εγγραφή σε μαθήματα, πρόσβαση
στο περιεχόμενο, πρόσβαση στις εργασίες, υποβολή
εργασιών, προβολή βαθμολογιών, επικοινωνία με τον
εκπαιδευτή, προβολή λιστών συχνών ερωτήσεων, χρήση λοιπών εργαλείων που τυχόν έχει ενεργοποιήσει ο
διδάσκων στο μάθημα, παρακολούθηση γραμμών μάθησης, πρόσβαση σε ηλεκτρονικά βιβλία, εγγραφή και
συμμετοχή σε ομάδες, πρόσβαση σε αυτοματοποιημένες
ασκήσεις και ερωτηματολόγια, παρακολούθηση γραμμής μάθησης, σύγχρονη και ασύγχρονη επικοινωνία
(τηλεδιάσκεψη, chat, forum, μηνύματα).
- Τεχνικό και λοιπό προσωπικό: ο διαχειριστής της
πλατφόρμας ασύγχρονης τηλεκπαίδευσης μπορεί να
έχει πρόσβαση σε όλες τις ρυθμίσεις της πλατφόρμας
και στη διαχείριση των χρηστών της πλατφόρμας, καθώς
και σε παραμετροποιήσεις όπως ιδιαίτερα η λίστα των
προγραμμάτων σπουδών και των Τμημάτων. Το λοιπό
προσωπικό, όπως π.χ. βοηθοί διδασκαλίας, μπορεί να
έχει αυξημένη πρόσβαση σε ορισμένα μαθήματα και
συγκεκριμένες λειτουργίες αυτών, ανάλογα με τα προνόμια που του παραχωρεί ο διδάσκων του μαθήματος.
Στο σύστημα σύγχρονης τηλεκπαίδευσης, τα δικαιώματα ανά κατηγορία χρηστών είναι τα ακόλουθα:
- Εκπαιδευτής:
• Χρήση των τεχνολογιών τηλεδιάσκεψης και εικονικής ηλεκτρονικής τάξης, έτσι ώστε ο διδάσκων και οι
φοιτητές, που βρίσκονται σε διαφορετικούς χώρους να
λαμβάνουν άμεση ανατροφοδότηση στον ίδιο χρόνο
με υποστήριξη (α) οπτικής και ηχητικής επικοινωνίας σε
πραγματικό χρόνο με τη χρήση κατάλληλου εξοπλισμού
(υπολογιστές, κάμερες, μικρόφωνα, ηχεία, ακουστικά,
δικτύωση υψηλών ταχυτήτων και λογισμικό τηλεδιάσκεψης), ώστε διδάσκων και διδασκόμενοι να δύνανται να
έχουν φωνητική και οπτική επικοινωνία, ενώ βρίσκονται
σε διαφορετικούς χώρους, (β) δυνατότητα διαμοίρασης
εφαρμογών και κειμένων (application and document
sharing), και (γ) δυνατότητα χρήσης ηλεκτρονικού πίνακα (electronic board).
• Δυνατότητα πρόσβασης σε χώρους συζήτησης (chat
rooms) μεταξύ διδάσκοντος και διδασκόμενων για τυχόν
συνεργασία, ανταλλαγή απόψεων και εκπόνηση κοινών
εργασιών.
• Χρήση OneNote Class Notebooks, με προσωπικό
χώρο εργασίας για κάθε φοιτητή, βιβλιοθήκη περιεχομένου για υλικό που διανέμεται στους φοιτητές, καθώς
και έναν χώρο συνεργασίας για τα μαθήματα και τις δημιουργικές δραστηριότητες.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1513/07.03.2024
• Οργάνωση, διανομή, συλλογή και βαθμολόγηση εργασιών.
• Επικοινωνία, σε προσωπικό ή ομαδικό επίπεδο
• Δημιουργία και διαχείριση απεριόριστων ηλεκτρονικών μαθημάτων
• Παρουσιολόγιο στις βιντεοδιαλέξεις
• Χρήση γραμμών μάθησης.
• Διαχείριση χρηστών και δημιουργία ομάδων χρηστών για συνεργατική μάθηση
• Οργάνωση, αποθήκευση και ενσωμάτωση πολυμέσων.
• Ολοκλήρωση με εργαλεία του Microsoft Office (Word,
Excel, PowerPoint κ.λπ.).
- Εκπαιδευόμενος: συμμετοχή σε τηλεδιασκέψεις με
χρήση του ηλεκτρονικού πίνακα, πρόσβασης σε χώρους
συζήτησης μεταξύ διδάσκοντος και διδασκομένου αλλά
και μεταξύ διδασκομένων, πρόσβαση σε προσωπικούς
χώρους εργασίας, πρόσβαση σε βιβλιοθήκη περιεχομένου για υλικό που διανέμεται στους φοιτητές, καθώς σε
χώρο συνεργασίας για τα μαθήματα και τις δημιουργικές
δραστηριότητες, πρόσβαση σε εργασίες (εκφωνήσεις,
διευκρινίσεις, υποβολή λύσεων, βαθμολογίες), επικοινωνία σε προσωπικό ή ομαδικό επίπεδο, πρόσβαση σε
οποιοδήποτε πλήθος ηλεκτρονικών μαθημάτων (ισχύουν περιορισμοί πρόσβασης), παρακολούθηση γραμμών
μάθησης, συμμετοχή σε ομάδες, πρόσβαση σε πολυμέσα, χρήση εργαλείων του Microsoft Office. Τεχνικό
και λοιπό προσωπικό: ο διαχειριστής της πλατφόρμας
σύγχρονης τηλεκπαίδευσης μπορεί να έχει πρόσβαση
σε όλες τις ρυθμίσεις της πλατφόρμας και στη διαχείριση των χρηστών της πλατφόρμας, καθώς και σε παρα-
μετροποιήσεις. Το λοιπό προσωπικό, όπως π.χ. βοηθοί
διδασκαλίας, μπορεί να έχει αυξημένη πρόσβαση σε ορισμένα μαθήματα και συγκεκριμένες λειτουργίες αυτών,
ανάλογα με τα προνόμια που του παραχωρεί ο διδάσκων
του μαθήματος.
β) Θέματα σχετικά με τις τεχνολογικές υποδομές του
Α.Ε.Ι., την τεχνική υποστήριξη, τη συντήρηση και την
αναβάθμιση των υποδομών και των τεχνολογιών για την
υποστήριξη της εξ αποστάσεως εκπαιδευτικής διαδικασίας, καθώς και τις υποχρεώσεις κάθε χρήστη.
Το σύστημα σύγχρονης τηλεκπαίδευσης “Microsoft
Teams” λειτουργεί ως εφαρμογή νέφους κάτω από το μοντέλο «Software as a Service» και δεν απαιτεί τεχνολογικές
υποδομές από την πλευρά του ιδρύματος, πέρα από την
ολοκλήρωση με το σύστημα διαχείρισης λογαριασμών. Η
ολοκλήρωση αυτή υποστηρίζεται από το προσωπικό της
Μονάδας Ψηφιακής Διακυβέρνησης, σε συνεργασία με το
GUnet και την υπηρεσία «Δήλος 365». Για την υποστήριξη του συστήματος και την αντιμετώπιση προβλημάτων,
επιλαμβάνεται το προσωπικό της Μονάδας Ψηφιακής
Διακυβέρνησης, ενώ για υπάρχει η δυνατότητα τεχνικής
συνδρομής από την υπηρεσία Δήλος 365»,καθώς και από
την τεχνική υποστήριξη της Microsoft.
Τα συστήματα ασύγχρονης τηλεκπαίδευσης Open
Eclass και Moodle, καθώς και η συνιστώσα υλοποίησης
της σύγχρονης τηλεκπαίδευσης Big Blue Button, είναι
εγκατεστημένα και λειτουργούν σε υποδομές του Πανεπιστημίου Πελοποννήσου. Για τον σκοπό αυτό αξιο-
ποιούνται τεχνολογίες εικονικοποίησης (virtualization)
προκειμένου να διασφαλίζεται μεταφερσιμότητα σε άλλες πλατφόρμες, καθώς και επεκτασιμότητα της υποδο-
μής. Η σύνδεση του Πανεπιστημίου προς το διαδίκτυο
παρέχεται από το GRnet και οι υψηλές ταχύτητες της
διασύνδεσης διασφαλίζουν την απρόσκοπτη πρόσβαση των χρηστών στις υπηρεσίες. Για την υποστήριξη
του συστήματος και την αντιμετώπιση προβλημάτων,
επιλαμβάνεται το προσωπικό της Μονάδας Ψηφιακής
Διακυβέρνησης, ενώ για υπάρχει η δυνατότητα τεχνικής συνδρομής από το αρμόδιο τμήμα της GUnet που
αναπτύσσει και εξελίσσει την πλατφόρμα ασύγχρονης
τηλεκπαίδευσης «open e-class».
γ) Διαδικασία εκπαιδευτικής υποστήριξης των φοιτητών.
Στο πλαίσιο λειτουργίας του Π.Μ.Σ. πραγματοποιούνται εσωτερικές διαδικασίες ή σεμινάρια προαγωγής των
δεξιοτήτων των διδασκόντων στην εκπαιδευτική αξιοποίηση των τεχνολογικών υποδομών του Ιδρύματος, με
την αξιοποίηση έμπειρου προσωπικού του Τμήματος ή
άλλων Τμημάτων του Ιδρύματος. Στο σκοπό αυτό μπορούν να συμβάλλουν και άλλες δομές του Ιδρύματος
όπως το Κέντρο Διδασκαλίας και Μάθησης (ΚΕ.ΔΙ.ΜΑ)
ή επιτροπές που έχουν θεσπιστεί όπως η επιτροπή Εξ
Αποστάσεως Εκπαίδευσης. Αντίστοιχα, προβλέπονται
επιμορφώσεις των φοιτητών κατά την έναρξη λειτουργίας του προγράμματος με αντικείμενο τις ακολουθού-
μενες εκπαιδευτικές διαδικασίες, σε συνδυασμό με τα
τεχνολογικά εργαλεία.
δ) Παιδαγωγικό πλαίσιο σχεδιασμού και υλοποίησης
μαθημάτων και λοιπών εκπαιδευτικών δραστηριοτήτων
με μεθόδους εξαποστάσεως εκπαίδευσης και αξιολόγησης των φοιτητών.
Για την υλοποίηση των μαθημάτων και λοιπών εκπαιδευτικών δραστηριοτήτων με μεθόδους εξαποστάσεως
εκπαίδευσης αλλά και οι αντίστοιχες μέθοδοι αξιολόγησης των φοιτητών αξιοποιούνται κατάλληλα παιδαγωγι-
κά μοντέλα και θεωρίες μάθησης όπως προτείνονται από
τα επιστημονικά πεδία της Εξαποστάσεως Εκπαίδευσης,
της Ηλεκτρονικής Μάθησης και της Εκπαίδευσης Ενηλίκων, τόσο για το σύγχρονο όσο και το ασύγχρονο τμήμα
της εξαποστάσεως εκπαίδευσης. Ενδεικτικά αναφέρονται η διερευνητική μάθηση, οι ομαδικές εργασίες, οι
μελέτες περίπτωσης, τα break out rooms στην τηλεκπαίδευση, η κριτική θεώρηση βιβλιογραφίας και η χρήση
ενεργητικών εκπαιδευτικών τεχνικών.
Αντίστοιχα, αξιοποιείται προσαρμοσμένο ψηφιακό
εκπαιδευτικό υλικό κατάλληλο για το μοντέλο εκπαίδευσης. Για το σκοπό υλοποιούνται διαδικασίες εντός
του Π.Μ.Σ., που τεκμηριώνουν την ικανότητα του Τμήματος να προσφέρει Π.Μ.Σ. με μεθόδους εξ αποστάσεως
εκπαίδευσης. Ειδικότερα, χρησιμοποιούνται (α) ποικιλόμορφες ψηφιακές τεχνολογίες μάθησης και πολυμεσικό
περιεχόμενο, εργαλεία και πλατφόρμες συμπεριλαμβανομένων, για παράδειγμα, οπτικοακουστικού υλικού,
ηλεκτρονικών φακέλων επιτευγμάτων, ανοικτών εκπαιδευτικών πόρων, προσομοιώσεων, και εκπαιδευτικών
παιχνιδιών, (β) ποικίλα κανάλια επικοινωνίας με τους/
τις φοιτητές/τριες (eclass, ηλεκτρονικό ταχυδρομείο,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1513/07.03.2024
ιστότοπος Π.Μ.Σ. και Τμήματος, κοινωνικά δίκτυα) και
άμεση ανταπόκριση στα ερωτήματα φοιτητών/τριών
που είτε αποστέλλονται μέσω E-mail ή μέσω E-Class, (γ)
συμμετοχικές εκπαιδευτικές τεχνικές (καταιγισμό ιδεών
μέσου διαμοιρασμού πίνακα, ερωτήσεις-απαντήσεις, συζήτηση, μελέτες περίπτωσης, ασκήσεις, κουιζ, κ.λπ.) και
διαδραστικά εργαλεία σε ομάδες (π.χ. padlet, perussal,
socrative, googledocs) τα οποία είναι διαθέσιμα στις
πλατφόρμες σύγχρονης και ασύγχρονης εκπαίδευσης.
ε) Διαδικασία αξιολόγησης και αναβάθμισης των ψηφιακών δεξιοτήτων του διδακτικού προσωπικού που
συμμετέχει σε εξαποστάσεως Π.Μ.Σ..
Τα συστήματα εξαποστάσεως εκπαίδευσης του Πανεπιστημίου Πελοποννήσου απαιτούν μόνο βασικές ψηφι-
ακές δεξιότητες για τη χρήση τους, οι οποίες θεωρούνται
δεδομένες για το σύνολο του εκπαιδευτικού προσωπικού που διαθέτειτα προσόντα διδασκαλίας σε Π.Μ.Σ..
Για την περαιτέρω αναβάθμιση των ψηφιακών δεξιοτήτων του διδακτικού προσωπικού που συμμετέχει σε
εξαποστάσεως Π.Μ.Σ. το Πανεπιστήμιο Πελοποννήσου
παρέχει τις εξής προβλέψεις:
1. Διαθέτει γενικές οδηγίες για την εφαρμογή της εξαποστάσεως εκπαίδευσης (https://di.uop.gr/diktyo-yp/
tele?view=article&id= 35:2020-03-20-17-54-50&catid=8:di)
2. Διαθέτει τα εγχειρίδια χρήσης του συστήματος
ασύγχρονης τηλεκπαίδευσης στη διεύθυνση https://
eclass.uop.gr/info/manual.php
3. Ενημερώνει τους διδάσκοντες για τους οδηγούς χρήσης του συστήματος σύγχρονης τηλεκπαίδευσης Microsoft
Teams, οι οποίοι είναι διαθέσιμοι στη διεύθυνση https://
support.microsoft.com/el-gr/teams, ενώ οδηγοί σε μορφή
που επιτρέπουν τη λήψη και την προβολή εκτός σύνδεσης (offline) βρίσκονται στη διεύθυνση https://support.
microsoft.com/el-gr/topic/οδηγοί-με-δυνατότητα-λήψης6bd3eb82-0a0f-43cc-a4d2-c9f4e7ebdf39
4. Διαθέτει συνοπτικούς και εστιασμένους οδηγούς
διεξαγωγής διαλέξεων με τηλεδιάσκεψη στη διεύθυνση
https://di.uop.gr/images/MS_Teams.pptx
5. Διαθέτει συνοπτικούς και εστιασμένους οδηγούς
για τη συμμετοχή φοιτητών σε διαλέξεις μέσω τηλεδιάσκεψης στη διεύθυνση https://di.uop.gr/images/
MS_Teams_for_students_ver5.ppt
στ) Διαδικασία ελέγχου εργασιών για τυχόν λογοκλοπή
μέσω αξιόπιστων εφαρμογών.
Το Πανεπιστήμιο Πελοποννήσου διαθέτει πρόσβαση στο σύστημα Turnitin για έλεγχο των εργασιών για
λογοκλοπή. Η χρήση του συστήματος Turnitin είναι
υποχρεωτική για τις πτυχιακές, διπλωματικές, διδακτορικές και μεταδιδακτορικές διατριβές, ενώ συνίσταται να
πραγματοποιείται και για όλες τις υπόλοιπες εργασίες. Ο
κανονισμός κατά της λογοκλοπής του Πανεπιστημίου
Πελοποννήσου (https://www.uop.gr/images/060721kanonismos-logoklopidf.pdf) παρέχει σαφείς ορισμούς
για τη λογοκλοπή αλλά και οδηγίες για την εκπόνηση
εργασιών με τρόπο που να συνάδει με την ακαδημαϊκή δεοντολογία. Οι ανωτέρω τύποι εργασιών θα πρέπει
απαραιτήτως να συνοδεύονται από την αναφορά κειμενικής ταύτισης από το λογισμικό ανίχνευσης λογοκλοπής
«Turnitin», η οποία θα κατατίθεται στη γραμματεία, με
ευθύνη του επιβλέποντα.
Η πρόσβαση στο σύστημα Turnitin γίνεται με δύο
τρόπους:
1. Μέσω απ’ ευθείας πρόσβασης στη διαδικτυακή εφαρμογή του Turnitin, διαπιστευτήρια για τη χρήση της οποίας
μπορούν να αποκτήσουν όλοι οι διδάσκοντες. Μέσω της
διαδικτυακής εφαρμογής του Turnitin, ένας διδάσκων μπορεί να υποβάλλει προς έλεγχο για λογοκλοπή οποιοδήποτε
πλήθος εργασιών και να παραλάβει τα αποτελέσματα.
2. Μέσω του συστήματος ασύγχρονης τηλεκπαίδευσης
eclass: ο διδάσκων ενός μαθήματος μπορεί να προδιαγράψει ότι εργασίες που υποβάλλονται σε συγκεκριμένες
αναθέσεις θα δρομολογούνται αυτόματα προς έλεγχο
στο σύστημα Turnitin.
ζ) Πολιτική προστασίας προσωπικών δεδομένων και
συμμόρφωσης με τις διατάξεις του Γενικού Κανονισμού
για την Προστασία Δεδομένων και του ν. 4624/2019.
Το Πανεπιστήμιο Πελοποννήσου διαθέτει εγκεκριμένη πολιτική προστασίας προσωπικών δεδομένων που
συμμορφώνεται πλήρως με τις διατάξεις του Γενικού
Κανονισμού για την Προστασία Δεδομένων και του
ν. 4624/2019. Η πολιτική αυτή είναι αναρτημένη στον
ιστοχώρο του Πανεπιστημίου Πελοποννήσου (https://
www.uop.gr/arxiki/politiki-prostasias-prosopikondedomenongdpr).
η) Πολιτική ασφάλειας πληροφοριακών συστημάτων
με στόχευση στο πεδίο ανάπτυξης συστημάτων ηλεκτρονικής μάθησης.
Το Πανεπιστήμιο Πελοποννήσου διαθέτει εγκεκριμένη
πολιτική ασφάλειας πληροφοριακών συστημάτων που
καλύπτει τα συστήματα ηλεκτρονικής μάθησης. Η πολιτική αυτή είναι αναρτημένη στον ιστοχώρο της Μονάδας
Ψηφιακής Διακυβέρνησης του Πανεπιστημίου Πελοποννήσου (https://di.uop.gr/images/politiki-asfalias-diktio
u.pdf). Περαιτέρω υπάρχει εγκεκριμένος κανονισμός
Χρήσης Υπηρεσιών για Φοιτητές (https://di.uop.gr/
images/files/kanonismos_email.doc).
θ) Πολιτική διαχείρισης του απορρήτου των πληροφοριών και την κυβερνοασφάλεια.
Η πολιτική για τη διαχείριση του απορρήτου των πληροφοριών και την κυβερνοασφάλεια καλύπτεται από
την πολιτική ασφάλειας πληροφοριακών συστημάτων
και την πολιτική προστασίας προσωπικών δεδομένων.
ι) Κριτήρια περιοδικής εσωτερικής αξιολόγησης των
εξαποστάσεως προγραμμάτων μεταπτυχιακών σπουδών.
Η εσωτερική αξιολόγηση των εξαποστάσεως προγραμμάτων μεταπτυχιακών σπουδών διενεργείται σύμ-
φωνα με όσα προβλέπονται στην αντίστοιχη διεργασία 4
του εγχειριδίου ποιότητας του Εσωτερικού Συστήματος
Διασφάλισης Ποιότητας του Πανεπιστημίου Πελοποννήσου.
ια) Διαδικασία εγγραφής φοιτητών στο μητρώο φοιτητών του Α.Ε.Ι.
Οι φοιτητές εγγράφονται στο μητρώο φοιτητών του
Πανεπιστημίου Πελοποννήσου μέσω της γραμματείας
του οικείου προγράμματος σπουδών, αφού προσκομίσουν τα προβλεπόμενα δικαιολογητικά. Με την εγγραφή
τους οι φοιτητές αποκτούν λογαριασμό πρόσβασης για
όλες τις υπηρεσίες τηλεματικής του ιδρύματος.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1513/07.03.2024
Η εκπαιδευτική διαδικασία δύναται να διεξάγεται αποκλειστικά με τη χρήση μεθόδων σύγχρονης εξ αποστά-
σεως εκπαίδευσης, στις ακόλουθες περιπτώσεις:
- Σε ανωτέρα βία ή έκτακτες συνθήκες, όπου δεν καθίσταται δυνατή η διά ζώσης διεξαγωγή της εκπαιδευτικής
διαδικασίας ή η χρήση των υποδομών του Πανεπιστημίου Πελοποννήσου για τη διεξαγωγή των εκπαιδευτικών,
ερευνητικών και λοιπών δραστηριοτήτων του,
- Για την οργάνωση μαθημάτων εμβάθυνσης και φροντιστηριακών ασκήσεων, πέραν των υποχρεωτικών
ωρών διδακτικού έργου ανά μάθημα.
- Για άτομα με αναπηρία και ειδικές εκπαιδευτικές
ανάγκες.
Άρθρο 12
Αξιολόγηση Επίδοσης ΦοιτητώνΕξεταστικές Περίοδοι
Η αξιολόγηση επίδοσης των φοιτητών καθορίζεται
από τον διδάσκοντα ο οποίος μπορεί να οργανώσει κατά
την κρίση του γραπτές ή/και προφορικές εξετάσεις, ενδιάμεσες εξετάσεις προόδου, εργασίες ή εργαστηριακές
ασκήσεις ή κλινικές ασκήσεις ή συνδυασμό διαφορετικών μεθόδων αξιολόγησης ή άλλες μεθόδους αξιολό-
γησης που συνάδουν με το είδος κάθε εκπαιδευτικής
διαδικασίας, και σύμφωνα με τις προβλέψεις της περιγραφής ECTS του μαθήματος για την αξιολόγηση, όπως
αυτή είναι καταχωρημένη στον οικείο οδηγό σπουδών.
Κατά τη διεξαγωγή γραπτών ή προφορικών εξετάσεων,
ως μεθόδων αξιολόγησης, εξασφαλίζεται υποχρεωτικά
το αδιάβλητο της διαδικασίας.
Από τις εναλλακτικές μεθόδους αξιολόγησης των φοιτητών που περιλαμβάνονται στον οδηγό σπουδών του Π.Μ.Σ.,
ο διδάσκων επιλέγει αυτή ή συνδυασμό αυτών που θεωρεί καταλληλότερη ή καταλληλότερες σε σχέση και με την
ιδιαιτερότητα του εξεταζόμενου γνωστικού αντικειμένου.
Τα κριτήρια αξιολόγησης είναι σαφώς προσδιορισμένα, γνωστοποιούνται στην αρχή του ακαδ. εξαμήνου
από τον διδάσκοντα(υπευθύνου/συντονιστή) του μαθήματος και αναγράφονται επίσης στην φόρμα περι-
γραφής του κάθε μαθήματος, σύμφωνα με το πρότυπο
ECTS (syllabus), που είναι αναρτημένο στην ιστοσελίδα
του Π.Μ.Σ.
Στις περιπτώσεις που το Π.Μ.Σ. στη Διοίκηση Αθλητικών Οργανισμών και Επιχειρήσεων οργανώνεται με με-
θόδους εξ αποστάσεως σύγχρονης εκπαίδευσης έως του
ποσοστού 100%, η αξιολόγηση των φοιτητών διενεργείται με γραπτές ή προφορικές εξετάσεις που διεξάγονται
διά ζώσης, καθώς και με εναλλακτικές μεθόδους, όπως η
υποβολή εργασιών, η διεξαγωγή πρακτικής δοκιμασίας,
υπό την προϋπόθεση ότι εξασφαλίζεται το αδιάβλητο
της διαδικασίας της αξιολόγησης.
Κατά τη λήξη της διαδικασίας αξιολόγησής τους, οι
φοιτητές ενημερώνονται για τη βαθμολογία τους, εντός
είκοσι (20) ημερών, είτε μέσω ανωνυμοποιημένης ανάρτησης των αποτελεσμάτων σε ειδικό πεδίο του ολοκλη-
ρωμένου συστήματος τηλεκπαίδευσης του Ιδρύματος
είτε με άλλο πρόσφορο ηλεκτρονικό μέσο.
Ο τελικός βαθμός κάθε μαθήματος προκύπτει από το
σύνολο των επιδόσεων του φοιτητή σε συγκεκριμένους
τομείς (π.χ. εργασίες, εξετάσεις, απόδοση συμμετοχής
του φοιτητή στην εκπαιδευτική διαδικασία κ.λπ.), σύμφωνα με όσα αναγράφονται στο περίγραμμα του μα-
θήματος.
Ο ελάχιστος αποδεκτός βαθμός μαθήματος είναι το
πέντε (5,00) με άριστα το δέκα (10,00).
Η βαθμολογική κλίμακα στη συνολική επίδοση του
φοιτητή ορίζεται από το μηδέν (0) έως το δέκα (10).
Άριστα: οκτώ και πενήντα (8,50) έως δέκα (10)
Λίαν Καλώς: έξι και πενήντα (6,50) έως οκτώ και σαράντα εννέα (8,49)
Καλώς: πέντε (5) έως έξι και σαράντα εννέα (6,49)
Προβιβάσιμοι βαθμοί είναι το πέντε (5) και οι μεγαλύτεροί του.
Οι εξεταστικές περίοδοι είναι χειμερινού και εαρινού
εξαμήνου, καθώς και η επαναληπτική εξεταστική περίοδος του Σεπτεμβρίου, συγχρονίζονται με τις εξεταστικές
περιόδους του Προπτυχιακού Προγράμματος Σπουδών,
όπως αυτές ορίζονται κάθε φορά στο Ακαδημαϊκό Ημερολόγιο του Πανεπιστημίου Πελοποννήσου. Αν η αξιο-
λόγηση πραγματοποιείται με τελικές εξετάσεις, αυτές
δύνανται να διενεργούνται είτε μετά από την ολοκλήρωση κάθε ακαδημαϊκού εξαμήνου, είτε μετά από την
ολοκλήρωση του διδακτικού έργου κάθε μαθήματος ή
την ολοκλήρωση κάθε εκπαιδευτικής δραστηριότητας.
Σε περίπτωση που ένας φοιτητής αποτύχει σε ένα μάθημα μπορεί να επανεξετασθεί σε αυτό στην επαναλη-
πτική εξεταστική περίοδο του Σεπτεμβρίου.
Αν ένας φοιτητής αποτύχει περισσότερες από δυο (2)
φορές στο ίδιο μάθημα, ακολουθείται η διαδικασία που
ορίζεται στη κείμενη νομοθεσία. Σε όλες τις περιπτώσεις,
τηρούνται τα ανώτατα όρια διάρκειας σπουδών του άρθρου 8 του παρόντος κανονισμού.
Σε περίπτωση αντιγραφής, λογοκλοπής ή άλλου τρόπου φαλκίδευσης του αποτελέσματος των εξετάσεων,
δεν ανακοινώνεται βαθμολογία και, ανεξαρτήτως της
τυχόν επιβολής πειθαρχικών ποινών, ο φοιτητής είτε
μηδενίζεται στην συγκεκριμένη εξέταση, είτε παραπέμπεται σε επαναληπτική εξέταση με τρόπο και σε χρόνο
που θα καθορίζονται από τη Συνέλευση του Τμήματος
και σύμφωνα με όσα ορίζονται στον Κανονισμό λειτουργίας του Π.Μ.Σ.
Άρθρο 13
Εργασία μαθήματος/Μεταπτυχιακή Διπλωματική
Εργασία
13.1 Εκπόνηση Εργασίας μαθήματος
Βασικός στόχος των γραπτών εργασιών είναι η ανάπτυξη δεξιοτήτων του/της φοιτητή/τριας όσον αφορά
την κριτική και σε βάθος πραγμάτευσης της υπάρχουσας
επιστημονικής βιβλιογραφίας και τη διατύπωση επιχειρημάτων και θέσεων με πειστικό τρόπο. Οι εργασίες δύ-
ναται να είναι είτε ατομικές είτε ομαδικές και εμπίπτουν
στις ακόλουθες τρεις κατηγορίες:
(1) Ερευνητικές/Θεωρητικές: εστιάζουν στην ανάπτυξη ενός νέου θεωρητικού μοντέλου ή επέκταση κάποιου
υπάρχοντος και εφαρμογή του σε επίλυση προβλημάτων,
(2) Ερευνητικές/Αναπτυξιακές: εστιάζουν στην ανάπτυξη μιας «νέας» ιδέας, που βασίζεται σε υπάρχουσα
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1513/07.03.2024
θεωρία και αποτελεί συνήθως το κυρίαρχο μέρος της
εργασίας, έτσι ώστε να επιδεικνύεται η εφαρμογή της,
και (3) Εφαρμογής: εστιάζουν στην ανάπτυξη/εφαρμογή
μιας διοικητικής πρακτικής/μοντέλου σε ένα αθλητικό ή
παρεμφερών με το αντικείμενο του Π.Μ.Σ. οργανισμών
και επιχειρήσεων.
Προδιαγραφές εργασιών μαθημάτων
- Η θεματολογία, η έκταση, η δομή και η βαθμολογική
βαρύτητα των εργασιών περιγράφονται στο e-class κάθε
μαθήματος του ΠΜΣ
- Το χρονοδιάγραμμα παράδοσης των εργασιών και
των εξετάσεων γνωστοποιείται στους/στις φοιτητές/
τριες μέσω του προγράμματος εξετάσεων που αναρτάται στην ιστοσελίδα του ΠΜΣ πριν το τέλος του κάθε
διδακτικού εξαμήνου
- Τα κριτήρια αξιολόγησης της εργασίας είναι σαφώς
προσδιορισμένα και γνωστοποιούνται στην αρχή του
ακαδ. εξαμήνου από τον/την διδάσκοντα/ουσα
- Ο τρόπος συγγραφής των εργασιών μαθημάτων ακολουθεί τις ίδιες οδηγίες συγγραφής της Μεταπτυχιακής
Διπλωματικής Εργασίας (ΜΔΕ)
- Οι εργασίες διέπονται από τον κανονισμό Δεοντολογίας της Έρευνας
- Οι παραπομπές και οι βιβλιογραφικές αναφορές ακολουθούν το σύστημα αναφοράς ΑΡΑ
- Η κατάθεση των εργασιών γίνεται ηλεκτρονικά αποκλειστικά μέσω του e-class
- Σε όλες τις εργασίες μαθημάτων πραγματοποιείται
έλεγχος κείμενης ταύτισης μέσω του ενσωματωμένου
στο e-class λογισμικού Turnitin
- Δυνατότητα φοιτητών/τριων να έχουν πρόσβαση
στην αναφορά της κείμενης ταύτισης πριν την τελική
υποβολή της εργασίας τους και επανα-υποβολή του αρχείου τρεις φορές μέγιστο
- Το μέγιστο αποδεκτό ποσοστό κείμενής ταύτισης είναι 20% συμπεριλαμβανομένης της βιβλιογραφίας και
των τυχόν παραρτημάτων της εργασίας
Κριτήρια βαθμολόγησης εργασιών μαθημάτων
- Να μην ξεπερνά το ανώτατο όριο λέξεων που έχει
οριστεί +/- 200 λέξεις
- Το κείμενο πρέπει να υποστηρίζεται με σχετικές παραπομπές/βιβλιογραφικές αναφορές, σύμφωνα με το
σύστημα αναφοράς APA και να περιλαμβάνει - όπου
κρίνεται απαραίτητο γραφήματα και πίνακες.
- Από την καταμέτρηση των λέξεων εξαιρούνται τα περιεχόμενα, η βιβλιογραφία, τα γραφήματα, οι πίνακες, τα
σχήματα, οι εικόνες και το παράρτημα (εφόσον υπάρχει).
- Να έχει σαφή και ξεκάθαρη δομή, συνεκτικότητα και
επιχειρηματολογία. Να ξεκινάει και να ολοκληρώνεται
αποτελεσματικά (σαφής Εισαγωγή και σαφή Συμπεράσματα).
- Να προσφέρει επαρκή υποστήριξη, από το θεωρητικό υπόβαθρο του μαθήματος παραδείγματα και λε-
πτομέρειες.
- Η κριτική σκέψη επίσης μετράει θετικά.
- Να χρησιμοποιεί την κατάλληλη γλώσσα, να μην
έχει γραμματικά, τυπογραφικά και συντακτικά λάθη, να
χρησιμοποιεί σωστά τα σημεία στίξης και τη σχετική
ορολογία.
- Να μην διαπιστώνεται αδικαιολόγητο ποσοστό Λογοκλοπής: οι παραπομπές και οι βιβλιογραφικές αναφορές
θα πρέπει να καταγράφονται.
Πολιτική Λογοκλοπής
Το αποδεκτό ποσοστό λογοκλοπής σε μεταπτυχιακό επίπεδο δεν μπορεί να ξεπερνάει το 20%, μετά από
αυτό το ποσοστό θα έχει αρνητική βαθμολογία και πάνω
από 35% η εργασία δεν θα αξιολογείται με προβιβάσιμο
βαθμό.
Σχετικά με τα αποδεκτά όρια λογοκλοπής και τις βαθμολογικές ποινές:
- >20% καμία αφαίρεση βαθμού
- 21-26% μείωση μίας μονάδας ή 10% του τελικού
βαθμού
- 27-34% μείωση 2 μονάδας μείωση ή 20% του τελικού
βαθμού
- >35 μηδενισμός της εργασίας
Μορφοποίηση εργασιών μαθημάτων
Η εργασία πρέπει να περιλαμβάνει την εξής δομή:
- Τίτλο
- Όνο/μο φοιτητή/τών (ατομική-ομαδική) και Αρ. μητρώου
- Πίνακα Περιεχομένων
- Κύριο μέρος εργασίας (ανάπτυξη και τεκμηρίωση
θέματος/ων)
- Συμπεράσματα
- Βιβλιογραφία
Αξιολόγηση εργασιών μαθημάτων
- Αποστολή ατομικής ανατροφοδότησης μετά το πέρας της βαθμολόγησης της εργασίας από τον/την δι-
δάσκοντα/ουσα στον/στην φοιτητή/τρια, η οποία περιλαμβάνει αναλυτική βαθμολόγηση με βάση τα κριτήρια
αξιολόγησης της εργασίας (βάσει του προτύπου ανατροφοδότησης εργασιών που υπάρχει στα στα Υποδείγματα
του Κανονισμού Εκπόνησης Εργασιών/Μεταπτυχιακής
Διπλωματικής Εργασίας,).
- Ο βαθμός της εργασίας καθώς και η φόρμα αξιολόγησης αναρτώνται μέσω του e-class στο αντίστοιχο
πεδίο της εργασίας (δυνατότητα προσωποποιημένης
πληροφόρησης)
- Κάθε εργασία βαθμολογείται με άριστα το δέκα (10).
Ο βαθμός της εργασίας προστίθεται στο βαθμό της τελικής εξέτασης του μαθήματος σύμφωνα με το ποσοστό
που έχει ορίσει ο/η κάθε διδάσκων/ουσα
- Ο βαθμός της εργασίας, στην περίπτωση που το μάθημα στο οποίο κατατίθεται έχει και εξετάσεις, προσμε-
τράται στην αξιολόγηση μόνο στην περίπτωση που ο/η
φοιτητής/τρια λάβει προβιβάσιμο βαθμό στις τελικές
εξετάσεις.
Παρουσίαση εργασιών μαθημάτων
Στη περίπτωση των εργασιών εξαμήνου (εφόσον ορίζεται στις οδηγίες του εκάστοτε μαθήματος) και στην απαλ-
λακτική εργασία αντί εξετάσεων πραγματοποιείται και
προφορική παρουσίαση των ατομικών/ομαδικών εργασιών μέσω της διαδικτυακής πλατφόρμας Microsoft Teams.
13.2 Εκπόνηση Μεταπτυχιακής Διπλωματικής Εργασίας (Μ.Δ.Ε.)
Η Μεταπτυχιακή Διπλωματικής Εργασίας (ΜΔΕ) είναι
ατομική και εκπονείται στο 3ο εξάμηνο σπουδών. Οι μεΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1513/07.03.2024
ταπτυχιακοί φοιτητές επιλέγουν θέμα που έχει σαφώς
ερευνητικό χαρακτήρα και που εντάσσεται στο γνωστικό
πεδίο των διδασκομένων αντικειμένων.
Οι μεταπτυχιακοί φοιτητές εφόσον ολοκληρώσουν
με επιτυχία το 80% των μαθημάτων των προηγούμενων
δυο εξαμήνων, έχουν δικαίωμα υποβολής αίτησης για
ανάθεση θέματος Μ.Δ.Ε., εντός των τριών πρώτων εβδομάδων του τρίτου εξαμήνου στην οποία αναγράφεται
ο προτεινόμενος τίτλος της διπλωματικής εργασίας, ο
προτεινόμενος επιβλέπων (με τη σύμφωνη γνώμη του)
και σύντομη περίληψη της εργασίας.
Στην συνέχεια ο/η φοιτητής/τρια συντάσσει και καταθέτει με τη σύμφωνη γνώμη του επιβλέποντα καθηγη-
τή την ερευνητική πρόταση στη Γραμματεία του Π.Μ.Σ.
ακολουθώντας το πρότυπο του Κανονισμού Εκπόνησης
Εργασιών και ΜΔΕ.
Οι οδηγίες συγγραφής της μεταπτυχιακής διπλωματικής εργασίας π.χ. εξώφυλλο, γραμματοσειρά, ελάχιστος-
μέγιστος αριθμός λέξεων και οτιδήποτε άλλο σχετικό με
τη δομή της περιλαμβάνονται στον Κανονισμό Εκπόνησης Εργασιών και ΜΔΕ, που συντάσσει το Π.Μ.Σ. και
αναρτάται στην ιστοσελίδα του.
Το περιεχόμενο της Μεταπτυχιακής Διπλωματικής
Εργασίας θα πρέπει να αφορά σύγχρονα θέματα της
επιστήμης και να είναι συμβατό με την αποστολή του
Προγράμματος, όπως αυτή ορίζεται στην εισαγωγή του
παρόντος Κανονισμού. Οι μεταπτυχιακοί φοιτητές, σε
συνεργασία με τους επιβλέποντες τους, ενθαρρύνονται
να παρουσιάζουν τα ερευνητικά τους δεδομένα σε συνέδρια και να τα δημοσιεύουν σε επιστημονικά περιοδικά.
Οι μεταπτυχιακοί φοιτητές, μετά από ειδική αιτιολόγηση, μπορούν να καταθέσουν αίτηση για να αλλάξουν
επιβλέποντα καθηγητή ή να τροποποιήσουν τον τίτλο
της Μ.Δ.Ε..
13.3. Επίβλεψη Μεταπτυχιακής Διπλωματικής Εργασίας (Μ.Δ.Ε.)
Η Συνέλευση του Τμήματος ύστερα από την αίτηση
του ενδιαφερόμενου και κατόπιν εισήγησης της Συντονιστικής Επιτροπής, συγκροτεί την τριμελή εξεταστική
επιτροπή για την έγκριση της εργασίας, ένα από τα μέλη
της οποίας είναι ο επιβλέπων. Με απόφαση της Συνέλευσης του Τμήματος, η αρμοδιότητα της συγκρότησης των
τριμελών εξεταστικών επιτροπών δύναται να μεταβιβάζεται στη Σ.Ε. του Π.Μ.Σ..
Δικαίωμα επίβλεψης διπλωματικών εργασιών έχουν
οι κάτωθι υπό την προϋπόθεση ότι είναι κάτοχοι διδακτορικού διπλώματος.:
α) Μέλη Δ.Ε.Π., Ε.Ε.Π., Ε.ΔΙ.Π. και Ε.Τ.Ε.Π. του Τμήματος
ή άλλων Τμημάτων του ίδιου ή άλλου Α.Ε.Ι. ή Ανώτατου
Στρατιωτικού Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των νόμιμων υποχρεώσεών
τους, αν το Π.Μ.Σ. έχει τέλη φοίτησης,
β) Ομότιμοι Καθηγητές ή αφυπηρετήσαντα μέλη Δ.Ε.Π.
του Τμήματος ή άλλων Τμημάτων του ιδίου ή άλλου Α.Ε.Ι.,
γ) Συνεργαζόμενοι καθηγητές,
δ) Εντεταλμένοι διδάσκοντες,
ε) Επισκέπτες καθηγητές ή επισκέπτες ερευνητές,
στ) Ερευνητές και ειδικοί λειτουργικοί επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής.
Με απόφαση του αρμοδίου οργάνου του Π.Μ.Σ. δύναται να ανατίθεται η επίβλεψη διπλωματικών εργασιών
και σε μέλη Δ.Ε.Π., Ε.Ε.Π. και Ε.ΔΙ.Π. του Τμήματος, που
δεν έχουν αναλάβει διδακτικό έργο στο Π.Μ.Σ. υπό την
προϋπόθεση ότι είναι κάτοχοι διδακτορικού διπλώματος.
Τα μέλη της Τριμελούς Εξεταστικής Επιτροπής πρέπει
να έχουν την ίδια η συναφή επιστημονική ειδικότητα με
το γνωστικό αντικείμενο του Π.Μ.Σ..
Σε εξαιρετικές περιπτώσεις αντικειμενικής αδυναμίας
άσκησης καθηκόντων επίβλεψης επί μακρό χρονικό
διάστημα ή ύπαρξης άλλου σπουδαίου λόγου, η Συνέλευση του Τμήματος, κατόπιν εισήγησης της Συντονι-
στικής Επιτροπής και εκτιμώντας τις περιστάσεις, δύναται να προβεί στην αντικατάσταση του επιβλέποντα ή
μέλους της Τριμελούς Εξεταστικής Επιτροπής σύμφωνα
με όσα ορίζονται στον Κανονισμό κάθε Π.Μ.Σ.. Εάν η
αρμοδιότητα συγκρότησης των επιτροπών εξέτασης
διπλωματικών εργασιών έχει μεταφερθεί στη Σ.Ε. του
Π.Μ.Σ., η απόφαση αντικατάστασης λαμβάνεται επίσης
από τη Σ.Ε..
Ο ανώτατος αριθμός των διπλωματικών εργασιών που
μπορεί να επιβλέψει κάθε μέλος ΔΕΠ, ορίζεται σε έξι (6)
ανά σειρά εισαχθέντων μεταπτυχιακών φοιτητών/τριων.
13.4 Γλώσσα συγγραφής
Η γλώσσα συγγραφής της διπλωματικής εργασίας είναι
η ελληνική ή η Αγγλική.
Εάν η γλώσσα συγγραφής της διπλωματικής εργασίας
είναι η ελληνική, τότε στη διπλωματική εργασία υποχρεωτικά περιλαμβάνεται μία εκτεταμένη περίληψη στην
Αγγλική. Εάν επιλεγεί ως γλώσσα συγγραφής η Αγγλική
τότε στη διπλωματική εργασία υποχρεωτικά περιλαμβάνεται μία εκτεταμένη περίληψη στην Ελληνική.
13.5 Εξέταση Μεταπτυχιακής Διπλωματικής Εργασίας
(Μ.Δ.Ε.)
Για να εγκριθεί η εργασία, ο μεταπτυχιακός φοιτητής
οφείλει να την υποστηρίξει ενώπιον της Τριμελούς Εξεταστικής Επιτροπής σύμφωνα με όσα προβλέπονται στον
Κανονισμό Εκπόνησης Εργασιών και ΜΔΕ του Π.Μ.Σ.
Μετά το πέρας της περιόδου συγγραφής της Μεταπτυχιακής Διπλωματικής Εργασίας (Μ.Δ.Ε.) και έπειτα
από τη σύμφωνη γνώμη του επιβλέποντος, οι φοιτητές/
τριες ακολουθούν τη παρακάτω διαδικασία για να υποστηρίξουν δημόσια την ΜΔΕ.
1. Υποβολή και έλεγχος της ΜΔΕ για λογοκλοπή στο
e-class και παράδοση στον επιβλέποντα καθηγητή και
στα μέλη της Εξεταστικής Επιτροπής με κοινοποίηση
στη Γραμματεία του ΠΜΣ της φόρμας αξιολόγησης της
ΜΔΕ από το λογισμικό Turnitin και ενός ηλεκτρονικού
αντίγραφου της ΜΔΕ σε αρχείο WORD. Επισημαίνεται ότι
το αποδεκτό ποσοστό κείμενη ταύτισης σε μεταπτυχιακό
επίπεδο δεν πρέπει να ξεπερνάει το 20%.
2. Η κατάθεση της Μεταπτυχιακής Διπλωματικής Εργασίας στα μέλη της Επιτροπής θα πρέπει να γίνεται
τουλάχιστον 15 ημέρες πριν τη δημόσια υποστήριξη.
Σε αντίθετη περίπτωση, τα μέλη της Εξεταστικής Επιτροπής έχουν τη δυνατότητα παραπομπής της εξέτασης σε
επόμενη ημερομηνία εξέτασης ΜΔΕ.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1513/07.03.2024
3. Εφόσον υπάρχει η σύμφωνη γνώμη του/της επιβλέποντα/ουσας Καθηγητή/τριας και της εξεταστικής επι-
τροπής, ο/η φοιτητής/τρια στέλνει ηλεκτρονικό μήνυμα
στη Γραμματεία του ΠΜΣ για να συμπεριληφθεί στην
ημερομηνία δημόσιας υποστήριξης της ΜΔΕ.
Μετά την υποστήριξη της Μ.Δ.Ε., η Τριμελής Εξεταστική Επιτροπής συντάσσει και υπογράφει Πρακτικό
Παρουσίασης της Μ.Δ.Ε. στο οποίο αναγράφονται παρατηρήσεις ή σχόλια καθώς και ο τελικός βαθμός.
Σε περίπτωση αρνητικής κρίσης της Μ.Δ.Ε. από την
Εξεταστική Επιτροπή, δίνονται ακριβείς οδηγίες στον
φοιτητή, ώστε να προβεί σε διορθώσεις σε συγκεκριμένο
χρονικό διάστημα από την υποστήριξή της.
Σε περίπτωση νέας αρνητικής κρίσης της Μ.Δ.Ε. (δηλαδή και μετά τη δεύτερη υποβολή), η Συνέλευση, απο-
φασίζει αν ο φοιτητής επαναλαμβάνει τη διαδικασία με
το ίδιο ή με νέο θέμα, υπό την προϋπόθεση ότι δεν έχει
υπερβεί την ανώτατη διάρκεια φοίτησης όπως αυτή
ορίζεται στον Κανονισμό του Π.Μ.Σ., ή αν διαγράφεται
οριστικά από το πρόγραμμα μη έχοντας ολοκληρώσει
επιτυχώς τη φοίτησή του.
Σε περίπτωση αποδοχής της Μ.Δ.Ε., εφόσον ο επιβλέπων διαπιστώσει ότι ενσωματώθηκαν τυχόν βελτιώσεις,
το τελικό κείμενο της διπλωματικής εργασίας, κατατίθεται στη Γραμματεία του Π.Μ.Σ. ένα (1) ηλεκτρονικό
αντίγραφο ώστε να το καταθέσει στην βιβλιοθήκη σε cd
συνοδευόμενο από την συμπληρωμένη φόρμα Άδειας
Ηλεκτρονικής Διάθεσης Τεκμηρίου.
Οι φοιτητές που εξετάστηκαν επιτυχώς, συνδέονται
στο Ιδρυματικό Αποθετήριο «Αμητός» με τον ιδρυματικό
τους λογαριασμό και αποθέτουν την εργασία τους.
Η λεπτομερής διαδικασία απόθεσης από τον φοιτητή αναλύεται στον οδηγό που είναι αναρτημένος στην
ιστοσελίδα της ΒΙΚΕΠ.
Μετά την ολοκλήρωση της υποβολής στον Αμητό και
την έγκριση της καταχώρησης και δημοσίευσης της, καμία αλλαγή στην εργασία δεν είναι δυνατή.
Απόσυρση και διαγραφή δεν είναι δυνατή, καθώς οι
εργασίες αποτελούν πνευματική ιδιοκτησία του Ιδρύματος.
Ο δικτυακός τόπος του Π.Μ.Σ. παραπέμπει στη σελίδα του Ιδρυματικού Αποθετηρίου του Πανεπιστημίου
Πελοποννήσου -ΑΜΗΤΟΣ στην οποία αναρτώνται όλες
οι εγκεκριμένες μεταπτυχιακές διπλωματικές εργασίες
του Π.Μ.Σ.
Στην περίπτωση που διαπιστωθεί μετά την απονομή
του διπλώματος ότι μεταπτυχιακή διπλωματική εργασία
αποτελεί προϊόν λογοκλοπής, η Συνέλευση του Τμήματος ή η Ε.Π.Σ. μπορεί να ανακαλέσει τον μεταπτυχιακό
τίτλο με νεότερη απόφασή της.
Άρθρο 14
Τρόπος υπολογισμού βαθμού Δ.Μ.Σ.
Ο τρόπος υπολογισμού του βαθμού του Διπλώματος
Μεταπτυχιακών Σπουδών (Δ.Μ.Σ.) καθορίζεται από το
άθροισμα της βαθμολογίας του φοιτητή σε κάθε μάθημα
και στην ΜΔΕ πολλαπλασιασμένης με τις εκπαιδευτικές
πιστωτικές μονάδες/ανα μάθημα και στην συνέχεια διαιρούμενος με το σύνολο των ECTS (90).
Άρθρο 15
Υποχρεώσεις για τη λήψη του Δ.Μ.Σ.
Υποχρεώσεις για τη λήψη του Δ.Μ.Σ.
Για τη λήψη του Δ.Μ.Σ. και την ανακήρυξη του/της φοιτητή-τριας ως πτυχιούχου του Π.Μ.Σ. απαιτείται:
1. Η επιτυχής φοίτηση τριών (3) εξαμήνων.
2. Η επιτυχής εξέταση όλων των μαθημάτων σύμφωνα
με το πρόγραμμα σπουδών.
3. Η επιτυχής ολοκλήρωση Μεταπτυχιακής Διπλωματικής Εργασίας.
4. Η συμπλήρωση 90 Πιστωτικών Μονάδων (ECTS).
5. Η διασφάλιση ότι δεν υπάρχουν οικονομικές εκκρεμότητες με κάποια Υπηρεσία του Ιδρύματος (π.χ. εξόφλη-
ση τελών φοίτησης κ.ά.).
Άρθρο 16
Χρηματοδότηση και οικονομική διαχείριση
Π.Μ.Σ.
Οι πόροι του Π.Μ.Σ. δύνανται να προέρχονται από:
α) τέλη φοίτησης,
β) δωρεές, χορηγίες και πάσης φύσεως οικονομικές
ενισχύσεις,
γ) κληροδοτήματα,
δ) πόρους από ερευνητικά έργα ή προγράμματα,
ε) ιδίους πόρους του Ανώτατου Εκπαιδευτικού Ιδρύματος (Α.Ε.Ι.), και
στ) τον κρατικό προϋπολογισμό ή το πρόγραμμα δημοσίων επενδύσεων.
Η διαχείριση των πόρων του Π.Μ.Σ. πραγματοποιείται
από τον Ε.Λ.Κ.Ε. του Πανεπιστημίου Πελοποννήσου.
Οι πόροι του Π.Μ.Σ κατανέμονται ως εξής:
α) ποσό που αντιστοιχεί στο τριάντα τοις εκατό (30%)
των συνολικών εσόδων που προέρχονται από τέλη φοίτησης παρακρατείται από τον Ε.Λ.Κ.Ε. Στο ποσό αυτό
συμπεριλαμβάνεται το ποσοστό παρακράτησης υπέρ
του Ε.Λ.Κ.Ε. για την οικονομική διαχείριση των Π.Μ.Σ. Με
απόφαση του Συμβουλίου Διοίκησης που λαμβάνεται έως
το τέλος Μαρτίου κάθε έτους αποφασίζεται αν το υπόλοιπο ποσό, μετά από την αφαίρεση της παρακράτησης
υπέρ Ε.Λ.Κ.Ε., μεταφέρεται στον τακτικό προϋπολογισμό
ή διατίθεται για τη δημιουργία έργων/προγραμμάτων
μέσω του Ε.Λ.Κ.Ε., με σκοπό την κάλυψη κατά προτεραιότητα των αναγκών Π.Μ.Σ. που λειτουργούν χωρίς τέλη
φοίτησης και την κάλυψη ερευνητικών, εκπαιδευτικών
και λειτουργικών αναγκών του Ιδρύματος. Στα έσοδα του
Π.Μ.Σ. που προέρχονται από δωρεές, χορηγίες, πάσης φύσεως οικονομικές ενισχύσεις, κληροδοτήματα και πόρους
από ερευνητικά έργα ή προγράμματα πραγματοποιείται η
παρακράτηση υπέρ Ε.Λ.Κ.Ε. που ισχύει για τα έσοδα από
αντίστοιχες πηγές χρηματοδότησης,
β) το υπόλοιπο ποσό των συνολικών εσόδων του
Π.Μ.Σ. διατίθεται για την κάλυψη των λειτουργικών δαπανών του Π.Μ.Σ.
Άρθρο 17
Τέλη φοίτησης
Το Πρόγραμμα είναι αυτοχρηματοδοτούμενο. Η κάλυψη των λειτουργικών εξόδων του Προγράμματος στηρί-
ζεται στους πόρους χρηματοδότησης σύμφωνα με την
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1513/07.03.2024
εκάστοτε νομοθεσία, αλλά κυρίως στα δίδακτρα/τέλη
φοίτησης. Το συνολικό ποσό προβλέπεται να καλύπτει
την ανάπτυξη τεχνολογικής υποδομής του Προγράμματος, την ανάπτυξη υποδομής βιβλιογραφίας, τις αμοιβές
των καθηγητών και διδασκόντων (του Πανεπιστημίου
Πελοποννήσου και των προσκεκλημένων άλλων ΑΕΙ
Ελληνικών και Ξένων), τη διοικητική υποστήριξη και ότι
άλλο αποφασίσουν τα αρμόδια όργανα.
Επιστροφή διδάκτρων επιτρέπεται αν υπάρχει σοβαρός λόγος για διακοπή σπουδών μετά από αίτηση του
φοιτητή στη Συνέλευση του Τμήματος, και εφόσον ο φοιτητής αιτιολογήσει επαρκώς τους λόγους διακοπής εντός
είκοσι (20) ημερών από την έναρξη των μαθημάτων.
Το ύψος των προβλεπόμενων τελών φοίτησης για το
σύνολο του προγράμματος καθορίζεται στο ποσό των
τεσσάρων χιλιάδων (4.000 €) ευρώ.
Παρέχεται η δυνατότητα τμηματικής καταβολής τους
ως εξής:
Α’ εξάμηνο - α’ δόση: 1.400€,
Β’ εξάμηνο - β’ δόση: 1.300€,
Γ’ εξάμηνο - γ’ δόση: 1.300€.
Η α’ δόση καταβάλλεται στην εγγραφή, για την ολοκλήρωσή της. Οι υπόλοιπες δόσεις καταβάλλονται σύμφωνα
με τους όρους εξόφλησης διδάκτρων που αποτελούν μέρος της αποδοχής ένταξης στο πρόγραμμα. Εξαιρούνται
τα άτομα που αιτούνται την απαλλαγή από τα δίδακτρα
και λήψης υποτροφίας έως ότου ολοκληρωθεί η διαδικασία αξιολόγησης αυτών των αιτήσεων.
Άρθρο 18
Δωρεάν φοίτηση/Υποτροφίες Κριτήρια/Διαδικασία/Δικαιολογητικά
18.1 Δωρεάν Φοίτηση
Εγγεγραμμένοι φοιτητές που έχουν επιλεγεί να φοιτήσουν στο Π.Μ.Σ. δύνανται να φοιτούν δωρεάν, εφόσον
πληρούν τα οικονομικά ή κοινωνικά κριτήρια και τις προϋποθέσεις αριστείας κατά τον πρώτο κύκλο σπουδών
σύμφωνα με την κείμενη νομοθεσία. Ειδικότερα, από
τα τέλη φοίτησης απαλλάσσονται οι φοιτητές του Π.Μ.Σ.
που εκπληρώνουν αθροιστικά τις εξής προϋποθέσεις: α)
κατέχουν βαθμό ίσο ή ανώτερο από 7,50/10 στο πτυχίο
του πρώτου κύκλου σπουδών, σύμφωνα με τα προβλεπόμενα στην παρ. 1 του άρθρου 86 του ν. 4957/2022,
β) εκπληρώνουν τα οικονομικά/κοινωνικά κριτήρια
που περιγράφονται στις παρ. 4 και 5 του άρθρου 86
του ν. 4957/2022. Για την απαλλαγή από τέλη φοίτησης
ακολουθείται η εκάστοτε σχετική υπουργική απόφαση.
Ο συνολικός αριθμός των απαλλασσόμενων φοιτητών
από τα τέλη φοίτησης δεν δύναται να υπερβαίνει τον
αριθμό που αντιστοιχεί στο τριάντα τοις εκατό (30%)
του συνόλου των εγγεγραμμένων φοιτητών ανά ακαδημαϊκό έτος.
Αν, κατά τον αριθμητικό υπολογισμό του αριθμού των
δικαιούχων απαλλαγής από τα τέλη φοίτησης προκύπτει
δεκαδικός αριθμός, γίνεται στρογγυλοποίηση στην πλησιέστερη ακέραιη μονάδα. Αν ο αριθμός των δικαιούχων
απαλλαγής υπερβαίνει το ποσοστό της παρούσας, οι
δικαιούχοι επιλέγονται με σειρά φθίνουσας κατάταξης
έως τη συμπλήρωση του αριθμού.
Η αίτηση για τη δωρεάν φοίτηση ανά Π.Μ.Σ. υποβάλλεται μετά την ολοκλήρωση της διαδικασίας εισδοχής
των φοιτητών στο Π.Μ.Σ.
Η δυνατότητα απαλλαγής από την υποχρέωση καταβολής τελών φοίτησης παρέχεται αποκλειστικά για τη
φοίτηση σε ένα (1) Π.Μ.Σ. που οργανώνεται από Α.Ε.Ι
της ημεδαπής.
Δεν δικαιούνται απαλλαγής όσοι λαμβάνουν υποτροφία από άλλη πηγή.
Οι πολίτες τρίτων χωρών δεν έχουν δικαίωμα υποβολής αίτησης για την απαλλαγή από την υποχρέωση
καταβολής τελών φοίτησης σε Π.Μ.Σ..
Η εξέταση των αιτήσεων και της συνδρομής των κριτηρίων απαλλαγής από τα τέλη φοίτησης πραγματοποι-
είται από τη Συνέλευση του Τμήματος. Για την αποδοχή
ή απόρριψη της αίτησης εκδίδεται αιτιολογημένη απόφαση περί αποδοχής ή απόρριψης της αίτησης.
18.2 Χορήγηση υποτροφιών αριστείας, βραβείων και
ανταποδοτικών υποτροφιών
Σε κάθε νέα σειρά νεοεισαχθέντων φοιτητών/τριων
στο Π.Μ.Σ. παρέχονται δυο (2) υποτροφίες πλήρους
κάλυψης των διδάκτρων σε απόφοιτους του Τμήματος
Οργάνωσης και Διαχείρισης Αθλητισμού. Προϋπόθεση
για τη χορήγηση υποτροφίας είναι η πλήρωση προϋποθέσεων αριστείας κατά τον πρώτο κύκλο σπουδών, που
αντιστοιχεί κατ’ ελάχιστον στην κατοχή βαθμού ίσου ή
ανώτερου του επτάμισι με άριστα στα δέκα (7,5/10). Η
επιλογή γίνεται βάσει της βαθμολογίας αποφοίτησης.
Η αίτηση για χορήγηση υποτροφίας σύμφωνα με το
παρόν πραγματοποιείται μετά την ολοκλήρωση της διαδικασίας εισδοχής των φοιτητών στο Π.Μ.Σ. Η αίτηση
χορήγησης υποτροφίας είναι αναρτημένη στην ιστοσελίδα του Π.Μ.Σ.
Οι υπότροφοι θα πρέπει να είναι συνεπείς με τις υποχρεώσεις φοίτησης τους στο Π.Μ.Σ. Σε διαφορετική πε-
ρίπτωση δύναται η εισήγηση αφαίρεσης της υποτροφίας
τους.
Σε περίπτωση που μεταπτυχιακός φοιτητής λαμβάνει
υποτροφία ή επιχορηγείται πλήρως από κάποιο άλλο
φορέα δεν δικαιούται υποτροφία από το Πρόγραμμα.
Οι υπότροφοι υποβάλλουν υπεύθυνη δήλωση ότι δεν
λαμβάνουν υποτροφία ή πλήρη επιχορήγηση από άλλο
δημόσιο ή ιδιωτικό φορέα.
Κάθε είδους υποτροφίες, χρηματικά βραβεία και ανταποδοτικές υποτροφίες που χορηγούνται στο πλαίσιο
του παρόντος, δεν υπόκεινται σε οποιονδήποτε φόρο,
κράτηση, ασφαλιστική εισφορά και ειδική εισφορά αλληλεγγύης του άρθρου 43Α του Κώδικα Φορολογίας
Εισοδήματος (ν. 4172/2013, Α’ 167). Κατά την πληρωμή
δαπανών υποτροφιών και χρηματικών βραβείων δεν
απαιτείται η προσκόμιση φορολογικής και ασφαλιστικής
ενημερότητας του δικαιούχου.
Άρθρο 19
Λόγοι και διαδικασία διαγραφής
μεταπτυχιακών φοιτητών
Η Συνέλευση του Τμήματος, κατόπιν εισήγησης της
Σ.Ε., δύναται να αποφασίσει τη διαγραφή μεταπτυχιακών
φοιτητών εάν:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1513/07.03.2024
α) υπερβούν το ανώτατο όριο απουσιών, σύμφωνα με
τα οριζόμενα στο άρθρο 9.7 του παρόντος Κανονισμού.
β) έχουν αποτύχει στην εξέταση μαθήματος ή μαθημάτων και δεν έχουν ολοκληρώσει επιτυχώς το πρόγραμμα,
σύμφωνα με τα οριζόμενα στον παρόντα Κανονισμό του
προγράμματος,
γ) υπερβούν τη μέγιστη χρονική διάρκεια φοίτησης
στο Π.Μ.Σ., σύμφωνα με τα οριζόμενα στο άρθρο 8 του
παρόντος Κανονισμού, εκτός αν συντρέχουν αποδεδειγμένα σοβαροί και εξαιρετικοί λόγοι.
δ) τελέσουν αξιόποινες ή πειθαρχικά ελεγχόμενες πράξεις που εκθέτουν και ζημιώνουν το Τμήμα, τη Σχολή και
γενικότερα το Πανεπιστήμιο και πιο συγκεκριμένα τις
ακόλουθες πράξεις που προβλέπονται από το άρθρο
197 του ν. 4957/2022:
- καταστροφή περιουσίας του Α.Ε.Ι., κινητής ή ακίνητης, που χρησιμοποιείται από το Α.Ε.Ι. ή μέλη της πανε-
πιστημιακής κοινότητας,
- παρεμπόδιση της εύρυθμης λειτουργίας του Α.Ε.Ι.,
συμπεριλαμβανομένης τόσο της εκπαιδευτικής, ερευνητικής ή διοικητικής λειτουργίας του όσο και της λει-
τουργίας των μονομελών και συλλογικών οργάνων και
των υπηρεσιών του, καθώς και της χρήσης των εγκαταστάσεων και του εξοπλισμού του,
- χρήση απαγορευμένων ουσιών, που εμπίπτουν στον
ν. 4139/2013 (Α’ 74), εντός του Α.Ε.Ι. και η οποιαδήποτε
συμβολή στη διακίνηση αυτών,
- τέλεση οποιουδήποτε πλημμελήματος ή κακουργήματος εφόσον συνδέεται με τη φοιτητική ιδιότητα.
ε) δεν καταβάλλουν το προβλεπόμενο τέλος φοίτησης.
στ) οι ίδιοι οι μεταπτυχιακοί φοιτητές υποβάλουν αίτηση διαγραφής τους.
Πριν την έκδοση απόφασης διαγραφής μεταπτυχιακού
φοιτητή, το αρμόδιο όργανο υποχρεωτικά καλεί τον φοιτητή για ακρόαση και έκθεση των απόψεών του.
Άρθρο 20
Δικαιώματα μεταπτυχιακών φοιτητών
Οι μεταπτυχιακοί φοιτητές έχουν όλα τα δικαιώματα
και τις παροχές που προβλέπονται για τους φοιτητές
του πρώτου κύκλου σπουδών, έως και τη λήξη τυχόν
χορηγηθείσας παράτασης της χρονικής διάρκειας της
φοίτησης, πλην του δικαιώματος παροχής δωρεάν διδακτικών συγγραμμάτων.
Το Π.Μ.Σ. μέσω του Τμήματος Οργάνωσης και Διαχείρισης Αθλητισμού στο οποίο ανήκει εξασφαλίζει στους
φοιτητές με αναπηρία ή/και ειδικές εκπαιδευτικές ανάγκες προσβασιμότητα στα προτεινόμενα προγράμματα
και τους χώρους διδασκαλίας και τη διδασκαλία.
Οι μεταπτυχιακοί φοιτητές καλούνται να συμμετέχουν
και να παρακολουθούν σεμινάρια ερευνητικών ομάδων,
συζητήσεις βιβλιογραφικής ενημέρωσης, επισκέψεις εργαστηρίων, συνέδρια/ημερίδες με γνωστικό αντικείμενο
συναφές με αυτό του Π.Μ.Σ., διαλέξεις ή άλλες επιστημονικές εκδηλώσεις του Π.Μ.Σ. κ.ά.
Το Γραφείο Διασύνδεσης του ΠΑΠΕΛ παρέχει συμβουλευτική υποστήριξη φοιτητών σε θέματα σπουδών και
επαγγελματικής αποκατάστασης.
Άρθρο 21
Υποχρεώσεις μεταπτυχιακών φοιτητών
Οι μεταπτυχιακοί φοιτητές έχουν τις ακόλουθες υποχρεώσεις:
α) οφείλουν να παρακολουθούν τα μαθήματα ανελλιπώς. Σε κάθε μάθημα οι μεταπτυχιακοί φοιτητές θα
πρέπει να συμμετέχουν με επιτυχία σε όλες τις προβλεπόμενες διαδικασίες αξιολόγησης των επιδόσεών τους.
β) υποχρεούνται να παρακολουθούν το ιδρυματικό
ηλεκτρονικό ταχυδρομείο τους, τις ανακοινώσεις του
Π.Μ.Σ., καθώς και την ιστοσελίδα του Τμήματος.
γ) υποχρεούνται να καταβάλουν τα προβλεπόμενα
τυχόν τέλη φοίτησης σύμφωνα με τις αποφάσεις των
αρμοδίων οργάνων.
δ) οφείλουν να συνεργάζονται με τον επιβλέποντα
καθηγητή και τα μέλη της Σ.Ε. για την υποστήριξη και
εκπόνηση της διπλωματικής τους εργασίας
ε) Να σέβονται και να τηρούν τον Κανονισμό Μεταπτυχιακών Σπουδών, τις αποφάσεις των οργάνων του Π.Μ.Σ.,
του Τμήματος και του Πανεπιστημίου Πελοποννήσου,
καθώς και τους κανόνες της ακαδημαϊκής δεοντολογίας.
Άρθρο 22
Ακαδημαϊκός Σύμβουλος Σπουδών
Για την ποιοτική αναβάθμιση της λειτουργίας του μεταπτυχιακού προγράμματος, έχει θεσπιστεί και λειτουργεί
ο θεσμός του Ακαδημαϊκού Συμβούλου, θέτοντας στο
επίκεντρο τον φοιτητή και θεωρώντας ότι θα συμβάλλει
καθοριστικά στην ακαδημαϊκή και μετέπειτα επαγγελματική του πορεία.
Για κάθε μεταπτυχιακό φοιτητή που παρακολουθεί το
Π.Μ.Σ. στη Διοίκηση Αθλητικών Οργανισμών και Επιχειρήσεων ορίζεται από την ΣΕ ένα μέλος ΔΕΠ ως Σύμβου-
λος Σπουδών ο οποίος έχει την ευθύνη της συμβουλευτικής παρακολούθησης της πορείας των σπουδών του
μεταπτυχιακού φοιτητή. Ο ορισμός πραγματοποιείται
με την έναρξη κάθε νέου κύκλου και διαρκεί καθ’ όλη
τη διάρκεια σπουδών του μεταπτυχιακού φοιτητή. Μετά
τον ορισμό του, ο Σύμβουλος Σπουδών υποχρεούται
να ενημερώσει τους φοιτητές για την ανάθεση αυτή με
σχετικό μήνυμα ηλεκτρονικού ταχυδρομείου και να τους
προσκαλέσει σε συνάντηση γνωριμίας κατά τις ώρες
γραφείου του.
Ο εν λόγω θεσμός αποτελεί το πρώτο σημείο αναφοράς για τους φοιτητές όπου μπορούν να απευθύνονται
για να λάβουν την αναγκαία πληροφόρηση, καθοδήγηση και υποστήριξη για όλα τα θέματα των σπουδών
τους (επιλογή μαθημάτων, επιλογή θέματος διπλωματικής εργασίας και συναφών θεμάτων) και της μετέπειτα
επαγγελματικής τους σταδιοδρομίας έως και την επιτυχή
ολοκλήρωση των σπουδών τους. Επιπλέον, οι Σύμβουλοι
Σπουδών καταβάλλουν ιδιαίτερη υποστηρικτική φροντίδα σε φοιτητές που αντιμετωπίζουν οικογενειακές,
προσωπικές ή άλλες δυσκολίες στην επιτυχή περάτωση
των σπουδών τους.
Ο Σύμβουλος Σπουδών λαμβάνει υπόψη τις ανάγκες
και τα ενδιαφέροντα των φοιτητών τους οποίους και
επικουρεί, στο μέτρο του δυνατού, προσαρμόζοντας
σταδιακά την επιστημονική και επαγγελματική τους
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1513/07.03.2024
εξειδίκευση στην προσωπικότητα, τις δυνατότητες και
τις ιδιαίτερες εκπαιδευτικές τους ανάγκες. Στην περίπτωση που ο Σύμβουλος Σπουδών κρίνει ότι απαιτείται
περαιτέρω εξειδικευμένη συμβουλευτική προσέγγιση,
κατευθύνει τους φοιτητές προς τις αρμόδιες υπηρεσίες
ή άλλα μονοπρόσωπα όργανα του Πανεπιστημίου για
την επίλυση των ακαδημαϊκής φύσεως προβληματισμών
τους. Η συνολική διαδικασία υποστήριξης και συμβουλευτικής των φοιτητών από τους Συμβούλους Σπουδών
πραγματοποιείται με όλους τους πρόσφορους τρόπους
επικοινωνίας όπως e-mail και τηλεφωνικές συνδιαλέξεις
και προσωπικής επαφής.
Οι Σύμβουλοι Σπουδών ενημερώνουν την ΣΕ για το
έργο και τη δραστηριότητά τους κατά περίπτωση. Το
Πρόγραμμα υιοθετεί πλήρως τις οριζόντιες οδηγίες
εφαρμογής του θεσμού που έχουν καθοριστεί από το
Ίδρυμα και έχει προβεί στην δημιουργία Κανονισμού
Ακαδημαϊκού Συμβούλου ο οποίος είναι αναρτημένος
στην ιστοσελίδα του Π.Μ.Σ..
Άρθρο 23
Διαχείριση παραπόνων και
ενστάσεων των φοιτητών
Το Π.Μ.Σ. αποσκοπώντας στη συστηματική βελτίωση
της ποιότητας των παρεχόμενων εκπαιδευτικών και διοικητικών υπηρεσιών στους ενεργούς φοιτητές και στις
ενεργές φοιτήτριες διαθέτει συγκεκριμένο Κανονισμό
Διαχείρισης Παραπόνων και ενστάσεων των φοιτητών ο
οποίος εμπεριέχει την πολιτική διαχείρισής τους.
Σύμφωνα με τον Κανονισμό, οι μεταπτυχιακοί φοιτητές
έχουν το δικαίωμα να απευθύνουν αιτήματα ή ενστάσεις
για την επίλυση θεμάτων που αφορούν την ποιότητα
των παρεχόμενων από το Π.Μ.Σ. εκπαιδευτικών και διοικητικών υπηρεσιών. Πληροφορίες για τον μηχανισμό
διαχείρισης παραπόνων και ενστάσεων των φοιτητών
μπορούν να αναζητηθούν στον ιστοσελίδα του Προγράμματος.
Στην ιστοσελίδα του Π.Μ.Σ. έχει αναρτηθεί έντυπο
υποβολής παραπόνων για τη διατύπωση των απόψεων,
παραπόνων, παρατηρήσεων και σχολίων των φοιτητών
του Προγράμματος για τη διαρκή και συστηματική βελτίωση της ποιότητας των παρεχόμενων εκπαιδευτικών
υπηρεσιών και εξυπηρέτησης των συναλλασσόμενων
με το πρόγραμμα.
Άρθρο 24
Αξιολόγηση του Π.Μ.Σ. Διαδικασία αξιολόγησης μαθημάτων και
διδασκόντων
24.1 Αξιολόγηση του Π.Μ.Σ.
Η εσωτερική αξιολόγηση του Π.Μ.Σ., πραγματοποιείται
σε ετήσια βάση σε συνεργασία με τη Μονάδα Διασφάλισης Ποιότητας (ΜΟΔΙΠ) του Πανεπιστημίου Πελοποννή-
σου στο πλαίσιο της εσωτερικής αξιολόγησης της ακαδημαϊκής μονάδας στην οποία ανήκει και σύμφωνα με
την αντίστοιχη διεργασία του εσωτερικού Συστήματος
Διασφάλισης Ποιότητας του Ιδρύματος.
Η εξωτερική αξιολόγηση των Π.Μ.Σ. διενεργείται σε
συνεργασία με την ΜΟ.ΔΙ.Π. στο πλαίσιο της πιστοποίησής τους σύμφωνα με την προβλεπόμενη από την ΕΘΑ-
ΑΕ διαδικασία.
Το Π.Μ.Σ. αξιολογείται στο πλαίσιο της περιοδικής αξιολόγησης/πιστοποίησης της ακαδημαϊκής μονάδας από
την Εθνική Αρχή Ανώτατης Εκπαίδευσης. Στο πλαίσιο
αυτό αξιολογείται η συνολική αποτίμηση του έργου που
επιτελέστηκε από κάθε Π.Μ.Σ., ο βαθμός εκπλήρωσης
των στόχων που είχαν τεθεί κατά την ίδρυσή του, η βιωσιμότητά του, η απορρόφηση των αποφοίτων στην
αγορά εργασίας, ο βαθμός συμβολής του στην έρευνα,
η εσωτερική αξιολόγησή του από τους μεταπτυχιακούς
φοιτητές, η σκοπιμότητα παράτασης της λειτουργίας
του, καθώς και λοιπά στοιχεία σχετικά με την ποιότητα
του έργου που παράγεται και τη συμβολή του στην εθνική στρατηγική για την ανώτατη εκπαίδευση.
Αν ένα Π.Μ.Σ. κατά το στάδιο της αξιολόγησής του
σύμφωνα με την ανωτέρω παράγραφο κριθεί ότι δεν
πληροί τις προϋποθέσεις συνέχισης της λειτουργίας του,
η λειτουργία του ολοκληρώνεται με την αποφοίτηση
των ήδη εγγεγραμμένων φοιτητών σύμφωνα με την
απόφαση ίδρυσης και τον κανονισμό μεταπτυχιακών
και διδακτορικών προγραμμάτων σπουδών.
Με ευθύνη του Διευθυντή του Π.Μ.Σ. διοργανώνονται
ημερίδες με αντικείμενο τη συζήτηση - μελέτη των μαθημάτων του Π.Μ.Σ. και των περιεχομένων του, ώστε να
εκτιμάται μεταξύ άλλων ο βαθμός στον οποίο συνδέεται
το πρόγραμμα με την πρόοδο της επιστήμης, την αγορά
εργασίας και τις ανάγκες της κοινωνίας γενικότερα.
Κατά τη λήξη της θητείας της Σ.Ε., με ευθύνη του απερχόμενου Διευθυντή, καταρτίζεται αναλυτικός απολογι-
σμός του ερευνητικού και εκπαιδευτικού έργου του
Π.Μ.Σ., καθώς και των λοιπών δραστηριοτήτων του, με
στόχο την αναβάθμιση των σπουδών, την καλύτερη αξιοποίηση του ανθρώπινου δυναμικού, τη βελτιστοποίηση
των υφιστάμενων υποδομών και την κοινωνικά επωφελή
χρήση των διαθέσιμων πόρων του Π.Μ.Σ. Ο απολογισμός
κατατίθεται προς έγκριση στη Συνέλευση του Τμήματος
Οργάνωσης και Διαχείρισης Αθλητισμού.
24.2 Διαδικασία αξιολόγησης μαθημάτων και διδασκόντων
Στο τέλος κάθε εξαμήνου, πραγματοποιείται αξιολόγηση των μαθημάτων και των διδασκόντων, ηλεκτρονικά,
από τους μεταπτυχιακούς φοιτητές σύμφωνα με τις διαδικασίες που έχει θεσπίσει το Ίδρυμα υπό την εποπτεία
της Μονάδας Διασφάλισης Ποιότητας (ΜΟ.ΔΙ.Π.).
Η αξιολόγηση των μαθημάτων γίνεται μέσω του ολοκληρωμένου Πληροφοριακού Συστήματος της ΜΟ.ΔΙ.Π.
Το σύστημα αυτό είναι συνδεδεμένο με το ηλεκτρονικό σύστημα Γραμματειών του Ιδρύματος και κάθε
φοιτητής μπορεί να αξιολογήσει από οποιονδήποτε
υπολογιστή τα μαθήματα που έχει δηλώσει, με διατήρηση της ανωνυμίας του. Οι φοιτητές ειδοποιούνται
από τη γραμματεία του Π.Μ.Σ. για τον χρόνο έναρξης
και λήξης της περιόδου αξιολόγησης και λαμβάνουν
λεπτομερείς οδηγίες για τον τρόπο διεξαγωγής της, η
δε διάρκεια της περιόδου αξιολόγησης είναι από δύο
έως τρεις εβδομάδες.
Πιο συγκεκριμένα, οι μεταπτυχιακοί φοιτητές, εισερχόμενοι στο σύστημα της ηλεκτρονικής Γραμματείας ή
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1513/07.03.2024
σε άλλο κατάλληλα διαμορφωμένο σύστημα του Πανεπιστημίου, μπορούν να αξιολογήσουν κάθε μάθημα που
έχουν δηλώσει και παρακολουθούν. Για κάθε μάθημα
καλούνται να απαντήσουν σε μια σειρά ερωτημάτων στα
οποία τυπικά χρησιμοποιείται κλίμακα από 1 (χαμηλότερος βαθμός) - 5 (υψηλότερος βαθμός). Τα ερωτήματα
της φόρμας αξιολόγησης αφορούν το διδαχθέν μάθημα
και εστιάζουν:
α) στην ύλη του μαθήματος
β) στο εκπαιδευτικό υλικό που χρησιμοποιήθηκε
γ) στα εκπαιδευτικά βοηθήματα που προσφέρθηκαν
δ) στη συσχέτιση του πραγματικού φόρτου εργασίας
του φοιτητή με τις πιστωτικές μονάδες του μαθήματος
ε) στο διαθέσιμο υλικό της βιβλιοθήκης
στ) στην καθοδήγηση που παρασχέθηκε από τον διδάσκοντα
ζ) στην ικανότητα του διδάσκοντα να:
- οργανώνει την ύλη του μαθήματος
- αναλύει και να παρουσιάζει τις έννοιες του μαθήματος
- ενθαρρύνει τους φοιτητές να διατυπώνουν απορίες
και ερωτήσεις
η) στη συνέπεια του διδάσκοντα στα διδακτικά του
καθήκοντα
Η Ομάδα Εσωτερικής Αξιολόγησης (ΟΜ.Ε.Α.) του Τμήματος διαθέτει πρόσβαση, μέσω του ολοκληρωμένου
Πληροφοριακού Συστήματος της ΜΟ.ΔΙ.Π., σε στατιστικά
στοιχεία για την αξιολόγηση των μαθημάτων, τα οποία
επεξεργάζεται και υποβάλλει εισήγηση στα αρμόδια
όργανα.
Παράλληλα η ΜΟ.ΔΙ.Π. επεξεργάζεται τα αποτελέσματα των προηγούμενων περιόδων αξιολογήσεων και τα
σχετικά στατιστικά στοιχεία αναρτώνται στην ιστοσελίδα
της ΜΟ.ΔΙ.Π..
Τα αποτελέσματα της αξιολόγησης κοινοποιούνται
στον Διευθυντή του Π.Μ.Σ., στην ΟΜ.Ε.Α του Τμήματος
και στον κάθε διδάσκοντα ξεχωριστά.
Άρθρο 25
Τελετουργικό αποφοίτησης μεταπτυχιακών
φοιτητών και τύπος απονεμόμενου διπλώματος
(Δ.Μ.Σ.)
Ο/Η φοιτητής/τρια ολοκληρώνει τις σπουδές για
την απόκτηση Διπλώματος Μεταπτυχιακών Σπουδών
(Δ.Μ.Σ.) με τη συμπλήρωση του ελάχιστου αριθμού μαθημάτων και πιστωτικών μονάδων που απαιτούνται για
τη λήψη του Δ.Μ.Σ. καθώς και την επιτυχή ολοκλήρωση
της μεταπτυχιακής διπλωματικής εργασίας. Τα ονόματα
των διπλωματούχων εγκρίνονται από τη Συνέλευση του
Τμήματος που διαπιστώνει την επιτυχή ολοκλήρωση της
φοίτησης προκειμένου να απονεμηθεί το Δ.Μ.Σ.
Στον απόφοιτο του Π.Μ.Σ. δύναται να χορηγείται, κατόπιν αίτησής του, πριν από την απονομή, βεβαίωση
ότι έχει περατώσει επιτυχώς την παρακολούθηση του
Προγράμματος.
Η καθομολόγηση και η απονομή των Διπλωμάτων Μεταπτυχιακών Σπουδών γίνεται δημόσια σε ειδική τελετή
ενώπιον του Διευθυντή του Π.Μ.Σ., του Κοσμήτορα της
Σχολής ή του Προέδρου του Τμήματος και, κατά τις δυνατότητες, ενδεχομένως εκπροσώπου των Πρυτανικών
Αρχών. Το τελετουργικό αποφοίτησης περιλαμβάνει δημόσια ορκωμοσία/καθομολόγηση με ειδική τήβεννο,
συγχρόνως με την απονομή των πτυχίων του α’ κύκλου
σπουδών του Τμήματος.
Ο τίτλος του Δ.Μ.Σ. είναι δημόσιο έγγραφο. Ο τύπος
του ακολουθεί το πρότυπο του Πανεπιστημίου Πελοποννήσου και υπογράφεται από (α) τον Πρύτανη, (β) τον
Κοσμήτορα της Σχολής (σε περίπτωση μονοτμηματικής
Σχολής) ή τον Πρόεδρο και (γ) τον Γραμματέα του Τμήματος Οργάνωσης και Διαχείρισης Αθλητισμού και φέρει
τη σφραγίδα του Ιδρύματος.
Άρθρο 26
Παράρτημα Διπλώματος
Στο Δίπλωμα Μεταπτυχιακών Σπουδών, που χορηγείται ύστερα από την επιτυχή ολοκλήρωση προγράμματος
σπουδών του δεύτερου κύκλου, επισυνάπτεται υποχρεωτικά το Παράρτημα Διπλώματος (Diploma Supplement),
το οποίο αποτελεί ένα επεξηγηματικό έγγραφο, χωρίς να
υποκαθιστά τον επίσημο τίτλο σπουδών ή την αναλυτική
βαθμολογία που χορηγεί το Ίδρυμα. Το Παράρτημα Διπλώματος επισυνάπτεται στους τίτλους σπουδών και παρέχει
πληροφορίες σχετικά με τη φύση, το επίπεδο, το γενικότερο
πλαίσιο εκπαίδευσης, το περιεχόμενο και το καθεστώς των
σπουδών, οι οποίες ολοκληρώθηκαν με επιτυχία από το
άτομο που αναγράφεται ονομαστικά στο πρωτότυπο του
τίτλου στον οποίο επισυνάπτεται το παράρτημα.
Στο παράρτημα δεν γίνονται αξιολογικές κρίσεις και
δεν υπάρχουν δηλώσεις ισοτιμίας ή αντιστοιχίας ή προτάσεις σχετικά με την αναγνώριση του τίτλου στο εξω-
τερικό.
Το παράρτημα διπλώματος εκδίδεται αυτομάτως και
χωρίς καμία οικονομική επιβάρυνση ή ειδική αίτηση
στην ελληνική και στην αγγλική γλώσσα.
Το πρωτότυπο του παραρτήματος πληροί τις προϋποθέσεις γνησιότητας που απαιτούνται για το χορηγούμενο
τίτλο σπουδών. Η ημερομηνία έκδοσης του παραρτήματος δεν συμπίπτει υποχρεωτικά με την ημερομηνία
χορήγησης του τίτλου σπουδών, αλλά δεν μπορεί ποτέ
να είναι προγενέστερη από αυτή.
Άρθρο 27
Ιστοσελίδα του Π.Μ.Σ.
Το Π.Μ.Σ. παρέχει μέσω της επίσημης ιστοσελίδας του,
ολοκληρωμένη πληροφόρηση σε φοιτητές, απόφοιτους,
ενδιαφερόμενους φορείς και κοινό, για θέματα που αφορούν στο πρόγραμμα (δραστηριότητες, μαθησιακά απο-
τελέσματα, απονεμόμενους τίτλους, κ.λπ.). Η ιστοσελίδα
ενημερώνεται διαρκώς και διατίθεται στην ελληνική και
αγγλική γλώσσα.
Η ιστοσελίδα του Π.Μ.Σ. περιλαμβάνει: Το αναλυτικό
πρόγραμμα σπουδών, το ακαδημαϊκό ημερολόγιο, το
ωρολόγιο πρόγραμμα μαθημάτων, το διδακτικό προσωπικό, τον κανονισμό σπουδών, τον κανονισμό εκπόνησης
εργασιών και ΜΔΕ, τον κανονισμό λειτουργίας μηχανισμού διαχείρισης παραπόνων και ενστάσεων φοιτητών/
τριων, τον κανονισμό δεοντολογίας της έρευνας και τον
κανονισμό Ακαδημαϊκού Συμβούλου.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1513/07.03.2024
Άρθρο 28
Διοικητική Υποστήριξη-Υλικοτεχνική υποδομή
28.1 Υλικοτεχνική Υποδομή
Το Τμήμα Οργάνωσης και Διαχείρισης Αθλητισμού
(ΤΟΔΑ) στεγάζεται, από το 2010, σε ιδιόκτητες νεόδμητες εγκαταστάσεις στη Λεωφόρο Ευσταθίου και Στα-
ματικής Βαλιώτη και Πλαταιών στην περιφερειακή οδό
Σπάρτης - Γυθείου. Το κτίριο διαθέτει πλήρως εξοπλισμένο αμφιθέατρο 351 θέσεων το οποίο χρησιμοποιείται ως
αίθουσα διαλέξεων και ως χώρος διεξαγωγής συνεδρίων,
σεμιναρίων και ημερίδων του Τμήματος, βιβλιοθήκη με
αναγνωστήριο δυναμικότητας 20 θέσεων και 8 σταθμοί εργασίας και μελέτης με σύγχρονους υπολογιστές,
αίθουσα υπολογιστών, 3 αίθουσες με κοινή χρήση και 4
αίθουσες με αποκλειστική χρήση.
Στο Τμήμα έχουν θεσμοθετηθεί και λειτουργούν τρία
σύγχρονα ακαδημαϊκά εργαστήρια και ένα ακόμη τελεί
υπό ίδρυση. Σκοπός των εργαστηρίων είναι να εξυπηρετήσουν ακαδημαϊκές και ερευνητικές ανάγκες στο
γνωστικό αντικείμενο της Οργάνωσης και Διαχείρισης
του Αθλητισμού και γενικότερα στους συναφείς επιστημονικούς κλάδους. Τα Εργαστήρια είναι:
- Εργαστήριο Οργάνωσης, Διοίκησης Υπηρεσιών και
Ποιότητας Ζωής.
- Εργαστήριο Εθελοντισμός στον Αθλητισμό και τις
Κοινωνικές Υπηρεσίες.
- Εργαστήριο Δρομικού Κινήματος - Οργάνωσης και
Διαχείρισης Αγώνων.
- Εργαστήριο Αθλητικής Επικοινωνίας (υπό ίδρυση με
βάση την υπ΄αρ. 168/08-05-2023 απόφαση της Συνέλευσης του ΤΟΔΑ).
Όλες οι εγκαταστάσεις χρησιμοποιούνται σε καθημερινή βάση από προπτυχιακούς φοιτητές, καθηγητές
και προσωπικό. Οι εγκαταστάσεις χρησιμοποιούνται, τα
Σαββατοκύριακα, από τους φοιτητές, τους καθηγητές
και το προσωπικό των προγραμμάτων Μεταπτυχιακών
Σπουδών του Τμήματος.
Το Τμήμα χρησιμοποιεί σύγχρονες τεχνολογίες πληροφορικής και επικοινωνίας και οι αίθουσες διδασκαλίας
έχουν όλα τα απαραίτητα τεχνολογικά μέσα για την καλύτερη διδασκαλία των μαθημάτων. Συγκεκριμένα χρη-
σιμοποιούνται λογισμικά για την εκπόνηση εργασιών για
παράδειγμα το business plan, το marketing plan, το Blue
Ocean Strategy, CATI/Web mixed-mode interviewing και
το SPSS. Επίσης, παρέχεται πρόσβαση στην ενσωματωμένη στο e-class εφαρμογή του Turnitin για την ανάρτη-
ση αρχείων προς έλεγχο κειμενικής ομοιότητας. Τέλος,
λογισμικά χρησιμοποιούνται στην διαδικασία εξετάσεων
των μαθημάτων όπως το verificare. Οι παραπάνω εγκαταστάσεις κρίνονται απόλυτα επαρκείς για τον αριθμό
των φοιτητών και τη λειτουργία του Τμήματος.
28.2 Διοικητική Υποστήριξη του Προγράμματος
Τη διοικητική υποστήριξη του Π.Μ.Σ. αναλαμβάνει η
Γραμματεία του Π.Μ.Σ. η οποία λειτουργεί στο πλαίσιο
της Γραμματείας του Τμήματος και επιλαμβάνεται των
διαφόρων θεμάτων λειτουργίας του Π.Μ.Σ. (εγγραφές
μεταπτυχιακών φοιτητών, τήρηση φακέλων βαθμολογίας και διπλωματικών εργασιών των μεταπτυχιακών
φοιτητών, χορήγηση πιστοποιητικών σπουδών και βεβαιώσεων, κ.τ.λ.). Επίσης, διεκπεραιώνει θέματα που
αφορούν στο διδακτικό προσωπικό, στους υποψηφίους, στους μεταπτυχιακούς φοιτητές και στο ωρολόγιο
πρόγραμμα διδασκαλίας, αρχειοθετεί τα παρουσιολόγια
που της παραδίδονται από τους διδάσκοντες και τηρεί
στατιστικά στοιχεία σχετικά με το Π.Μ.Σ.
Η διοικητική και τεχνική υποστήριξη του Π.Μ.Σ. μπορεί
να ανατίθεται σε διοικητικό και τεχνικό προσωπικό που
υπηρετεί στο Τμήμα, καθώς επίσης και σε εξωτερικούς
συνεργάτες με συμβάσεις έργου. Επικεφαλής της γραμματειακής υποστήριξης θα είναι μόνιμος διοικητικός
υπάλληλος του Πανεπιστημίου Πελοποννήσου.
Άρθρο 29
Ειδικές διατάξεις
Οι ήδη εγγεγραμμένοι φοιτητές ολοκληρώνουν τις
σπουδές τους σύμφωνα με τον παρόντα Κανονισμό.
Όσα θέματα δεν ρυθμίζονται στον παρόντα Κανονισμό
και τον Κανονισμό λειτουργίας των Π.Μ.Σ., θα ρυθμίζονται με αποφάσεις των αρμοδίων οργάνων, σύμφωνα με
την κείμενη νομοθεσία.
Οι εγγεγραμμένοι μεταπτυχιακοί φοιτητές οφείλουν
να ενημερώνονται μέσω της επίσημης ιστοσελίδας του
Π.Μ.Σ για τυχόν τροποποιήσεις του Κανονισμού που
μπορεί να τους επηρεάζουν.
Η απόφαση αυτή να δημοσιευθεί στην Εφημερίδα της
Κυβερνήσεως.
Ο Πρύτανης
ΑΘΑΝΑΣΙΟΣ ΚΑΤΣΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1513/07.03.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201513.pdf | Tokens: 105596]